Beasaingo Udalak eta Lazkaoko Beneditarren Fundazioak hitzarmena sinatu dute - Beasaingo Udala\nBeasaingo Udalak eta Lazkaoko Beneditarren Fundazioak hitzarmena sinatu dute\nArgitaratua: 17 Abendua 2019\nBi urterako sinatu den hitzarmenaren arabera, Lazkaoko Beneditarren Fundazioko dokumentazio gunearen ateak beasaindarrei irekiko dira eurentzat propio antolatutako bisita gidatuen bitartez\nBeasaindarren kultur ezagutzarako baliagarria izango den aukera berri bat jarri du Beasaingo Udalak Lazkaoko Beneditarren Fundazioarekin (LBF) elkarlanerako adostutako lankidetza hitzarmenari esker. Honela, beasaindarrei euskal historia garaikideari buruzko ondasun multzoa ezagutzera eman ahal izango da. Hezkuntza zein jakintza mailan herritarrentzako aberasgarria izango den eskaintza Udalaren ustez.\nEskaintza berri hau beasaindarren eskura jartzeak suposatzen duen garrantzia adierazi du Aitor Aldasoro alkateak zentrora udal gobernu taldeko kideekin egindako bisitan. Izan ere gaur egun LBF erreferentzia da mundu mailan Euskal Herriko historia politiko garaikidearen inguruan ikerketak egiteko. Baina, ezezaguna da oraindik goierritar asko eta askorentzat; beasaindar askorentzat ere ezezaguna da, nahiz eta bertatik bertara egon. Hori dela, Beasaingo Udalak bi urterako hitzarmena sinatu du Lazkaoko Beneditarren Fundazioarekin, dokumentazio gunearen ateak beasaindarrei ireki eta eurentzat propio antolatutako bisita gidatuak egiteko aukera izan dezaten. Horien helburua da eskualdean zer nolako ondare dokumentala gordetzen den ezagutzea, horren balioaz jabetzea, eta zerbait propio gisa sentitzea.\nLBFren izenean Juan Jose Agirre beneditarra artxiboaren sortzaileak eta Miren Barandiaran dokumentazio zentroko arduradunak euren aldetik bat etorri dira alkatearen hitzekin eta zentroaren balioa eta garrantzia zabaltzeko tresna gisa kalifikatu dute hitzarmena. Ikertzaileentzako ez ezik jende orori irekita dagoela ezagutzera eman nahi baita dokumentazio zentroa.\nLazkaoko Beneditarren Fundazioak hamarkadak daramatza Euskal Herriko historia politiko eta kulturalarekin zerikusia duen orotariko materiala biltzen (aldizkariak, kartelak, pegatinak…) eta erakunde zein norbanakoen artxiboak jasotzen, etorkizunera begira kontserba daitezen eta gizarteak eskura izan ditzan. 70.000etik gora kartel, 8.000tik gora aldizkari-titulu, 100etik gora bilduma dokumental, 50 artxibo…, guztiak ere ezinbestekoak Euskal Herriko historia garaikidea ezagutzeko.\nBisita gidatu antolatuak\nBisita gidatuak 2019 eta 2020an zehar egingo dira –batzuk egin dira dagoeneko–, eta bi motatakoak izango dira:\nHerritar ororentzat antolatutakoak. Urtean bitan egingo dira, ostirala arratsalde eta larunbata goizetan. Lehenak otsailean egingo dira.\nBisita guztiek ordu eta erdiko iraupena izango dute, eta bertan dokumentazio zentroko instalakuntzak zein bertan gordetzen den materialaren lagin zabala ikusteko aukera izango da.\nLazkaoko Beneditarren Fundazioa eta dokumentazio zentroa\nLazkaoko Beneditarren Fundazioa (LBF) 2011n sortu zen, Juan Jose Agirre monje beneditarrak urtetan liburu eta dokumentazio bilketaren inguruan egindako lanari babesa eta segida emateko. Ibilbide luzea dago fundazioaren atzetik, 1973an hartu baitzuen Agirrek Lazkaoko Beneditarren Monasterioko biblioteka zuzentzeko ardura. Biblioteka zuzendu bakarrik ez, gerora Euskal Biblioteka deituko zenaren oinarriak ere jarri zituen, monasterioan aurkitu zituen liburu eta aldizkariekin eta gerora bilduko zituenekin. Handik gutxira, gainera, beste liburutegi eta artxiboetan artean gordetzen ez ziren dokumentuak biltzeari ekin zion: panfletoak, foiletoak, kartelak, pegatinak, egutegiak… Eta arreta berezia eskaini zion erbestean eta klandestinitatean ateratzen zen guztiari.\nHala, Agirrek artxibo handi bat sortzeari ekin zion, Euskal Herriarekin erlazionatutako funtsekin, askotariko euskal funtsekin beti ere; eta Beneditarren Monasterioan kokatu zuen, Lazkaon. Materiala biltzeko boluntario sarea egituratu zuen bere inguruan, eta denborarekin alderdi politiko, sindikatu eta beste hainbat erakundetan partaide izan zirenen paperak eta artxiboak jasotzen hasi zen. Horrekin guztiarekin batera, lehen antolaketa eta deskribapen lanak egin zituen. Eta laster izan zituen ikertzaileak ate-joka. Euskal erakunde eta gizartearen errekonozimendua ere berehala etorri zen.\nLazkaoko Beneditarrek, Gipuzkoako Foru Aldundiak eta Lazkaoko Udalak sinatutako hitzarmen bati esker, 2010ean eraikina altxatu zuten monasterioaren ondoan Agirrek bildutako dokumentazioaren parte handi bat bertan gordetzeko. 2011n aipatu hiru erakundeek Lazkaoko Beneditarren Fundazioa sortu zuten, Lazkaoko Beneditarren Fondoa deiturikoa gorde, osatu, garatu eta gizartearen esku jartzeko, hau da, Agirrek egindako lanari segida eman eta garai berrietara egokitzeko.\nLBFn duela bost hamarkadatik hona bildutako materiala dago: aldizkariak (8.000 titulutik gora, XIX. mendetik gaur egunera bitartekoak), kartelak (70.000 inguru, 1970etik gaur egunera artekoak batez ere), pegatinak (35.000, mota eta gai askotarikoak), bilduma dokumentalak (erakunde eta gaietan antolatuta) eta dohaintzan jasotako artxiboak (pertsonalak eta erakundeenak). Monasterioan dagoen Beneditarren Biblioteka handia ere kontsulta daiteke LBFn. Guztia ere Euskal Herriko historiaren azken mendea ezagutzeko, ezinbestekoa.\n2020, Uztaila 06\nArlo ekonomikoko teknikari plazarako oposizio-lehiaketako…\n2020, Uztaila 09\nAntzizar kiroldegiko zerbitzuak bere osotasunean…\nUdala ostalariekin babes neurriak indartzeko…\nAntzizar arku tiroketa taldeko boluntarioek…\nUdalak antolatzen dituen udalekuetako bigarren…\nUztailaren 12an bozkatzeko babes neurriak…\nArangoitiko geotermia martxan jarri izanak…


Lapurretak bi harategitan - Soraluze - Plaentxia.eus\nLapurretak bi harategitan\nUbane Madera Zangitu 2021-11-24 09:11\nErakusleihoko kristala apurtuta.\nGaur gauean, lapurretan egin dute Marimar harategian. Santa Ana kalera begira duen erakusleihoaren kristala apurtuta sartu dira barrura. Dirua eta hainbat produktu eraman dizkiete. Bestalde, joan den astean, Etxabe harategian egin zuten lapurretan eta atzo berriro ere ahalegindu ziren.\nGaur, goizeko seiak aldera, harategira lanera joan denean ikusi du Marimar Dezak harategiko kristala apurtuta zuela. Poliziari deitu eta barrura sartu direnean, antzeman dute dendan zituzten kanbio apurrak zein bertan zeuden produktu gutxi batzuk -urdai azpikoren bat…- falta zirela.\nDeigarria da lapurrak leihotik sartu izana zauririk egin gabe. Ertzaintzak hala komentatu dio ugazabari. Izan ere, apurtutako leihoaren kristal pusketa handiak bertan laga dituzte, zintzilik eta leihoa bera ez da oso handia ere. Baina bertatik sartu direla baieztatu dute, harategiko gainerako sarbideek itxita segitzen baitzuten.\nOrain, harategia itxita dago. Harik eta salaketa aurkeztu arte horrela egongo da.\nBestalde, Etxabe harategian ere sartzen ahalegindu dira gaur gauean, baina han ez dute atea zabaltzerik lortu. Iñaki Etxabe harakinak sarrailak aldatu berri zituen, joan den asteko eguenean berari egin baitzioten lapurreta eta oraingoan lapurrek ez dute lortu aterik zabaltzerik.\nEtxaberen kasuan, joan den eguenean, 23:30ean sartu ziren lapurrak, harakinaren kamerak grabatutakoaren arabera. Bi mutil izan ziren, baina oraingoz ez dute lortu haiek identifikatzerik. Etxaberenean ere bertan zeuden kanbioak lapurtu zituzten eta loteria dezimo batzuk. Etxabek atzo, martitzena, aurkeztu zuen salaketa.


Egunkaria aurrera » Donostiako EAJk Udala ‘Egunkaria’-ren absoluzioaren alde agertzea nahi du\nEspainiako Auzitegi Nazionalak Egunkaria auziko epaia eman aurretik, EAJk nahi du Donostiako Udalak absoluzioa eska dezala. Horixe egin dezaten galdegingo du gaur talde jeltzaleak, bozeramaileen batzordean. Gaia osoko bilkuran lantzea nahi zuten jeltzaleek, baina, Xabier Ezeizabarrena EAJko zinegotziak jakinarazi duenez, Odon Elorza (PSE-EE) alkatea ez dago gaia plenoan lantzearen alde, eta uko egin zion aukera horri. Beraz, gaia landu eta Javier Gomez Bermudez epailea buru duen epaimahaiari eskaaera igortzeko helburuz, bozeramaileen batzordera eramango du gaia EAJk, gaur.\nOtsailaren 1ean amaitu zen Madrilen Joan Mari Torrealdairen, Iñaki Uriaren, Xabier Oleagaren, Txema Auzmendiren eta Martxelo Otamendiren kontrako epaiketa. Epaimahaiaren erabakiaren zain daude orain bost auzipetuak. Haien defentsak eta Espainiako Auzitegi Nazionaleko Fiskaltzak absoluzioa eskatu zuten. AVT eta Dignidad y Justicia herri akusazioek, berriz, 12 eta 14 urteko espetxe zigorrak.\n« Eguneroko berria egunkarian Elkarretaratzeak unibertsitate campusetan »


Espainiako Ligako euskal futbolari eta entrenatzailea\nAsteasu, 1966ko abuztuaren 28a (54 urte)\nIbilbidea futbolari gisaAldatu\nReal Sociedad taldean hasi zen atezain. Errealeko Bigarren B Mailako filialean jokatzera iritsi zen, baina ez zen debutatzera iritsi lehen taldean. 80ko hamarkadaren erdialdean, Lopeteguik Errealeko lehen taldean jokatzeko ez zuen aukerarik izan, Luis Miguel Arconada, Jose Luis Gonzalez Vazquez eta Agustin Elduayen atezainak bere gainetik baitzeuden.\nLogroñés Kirol KubaAldatu\nReal Madril taldearekin aukera askorik izan ez zuenez, Lopetegui Logroñes Kirol Klubak fitxatu zuen 1991n. Logroñon, bere urterik onenak bizi izan zituen futbolari gisa. Lehen Mailako talde apalenetako batean egonda, Lopeteguiren lana izugarri nabarmendu zen. Titular eztabaidaezina izan zen hiru denboralditan, eta, gol asko sartu arren, askoz gehiago saihestu zituen; Espainiako atezain onenetako eta ikusgarrienetako bat izatera igaro zen. Lopeteguik 108 partida jokatu zituen Logroñesekin Lehen Mailan. 1994ko martxoaren 23an, Espainiako selekzioarekin Kroaziaren aurkako lagunarteko partida batean debutatzeko deitua izan zen. 1994an AEBetako Munduko Txapelketa jokatzeko ere deitu zuten. Txapelketa horretan minutu bakar bat ere ez zuen jokatu.\nAzken aldaketa 15 martxoa 2020(e)an, 18:21(e)tan\nOrriaren azken aldaketa: 15 martxoa 2020, 18:21.


Irekia Eusko Jaurlaritza - Gobierno Vasco :: Eusko Jaurlaritzak eta Gipuzkoako Foru Aldundiak 45,2 milioi euro konprometitu dituzte Lurralde Historikoko saneamendua hobetzeko\n\nEusko Jaurlaritzak eta Gipuzkoako Foru Aldundiak 45,2 milioi euro konprometitu dituzte Lurralde Historikoko saneamendua hobetzeko Iturria: Irekia\n\narriola_saneamiento.jpg Iturria: Irekia\nGipuzkoarrei bermeak ematen dizkien saneamendu-zerbitzu bat emateko Aldundiak eta Eusko Jaurlaritzak izan duten inplikazioa eta egin duten ahalegina nabarmendu dituzte Ingurumeneko sailburu Iñaki Arriolak eta Ingurumen eta Obra Hidraulikoetako diputatu José Ignacio Asensiok\nBi erakundeen konpromisoak laster jasoko dira Esparru Akordio bat sinatzean, non partaide izango diren baita ere Gipuzkoako uraren arloan erantzukizuna duten erakunde guztiak: Añarbeko Urak, Txingudiko Zerbitzuak eta Gipuzkoako Ur Partzuergoa, Donostiako eta Pasaiako udalez gain\nAkordioaren aurrekontua 61 milioi eurokoa da. Horietatik, URAk 32,5 milioi euro jarriko ditu eta Gipuzkoako Foru Aldundiak 12,7 milioi euro\nEusko Jaurlaritzako Ingurumen, Lurralde Plangintza eta Etxebizitzako sailburu Iñaki Arriola eta Ingurumen eta Obra Hidraulikoetako diputatu José Ignacio Asensio gaur goizean bildu dira URA – Uraren Euskal Agentziak eta Gipuzkoako Foru Aldundiak lortu duten akordioaren xehetasunak amaitzeko, aurten hasita 2027ra arte saneamenduaren arloan Lurraldean dauden premiei ekiteko.\nBi erakundeen konpromisoak laster jasoko dira Esparru Akordio bat sinatzean, non partaide diren baita ere Gipuzkoan uraren arloan erantzukizuna duten erakunde guztiak: URA, Gipuzkoako Foru Aldundia, Añarbeko Urak, Txingudiko Zerbitzuak eta Gipuzkoako Ur Partzuergoa, Donostiako eta Pasaiako udalez gain. Esparru Akordioaren helburua da saneamenduaren arloan dauden konpromisoak berrikustea eta eguneratzea, orain indarrean dagoen araudiaren arabera eta datozen ekitaldietarako izango den erabilgarritasun ekonomiko errealistaren zenbatespenean oinarrituta. Hala, 61 milioi euroko guztizko inbertsioa aurreikusten da.\nIngurumenaren arloko Eusko Jaurlaritzako eta Gipuzkoako Foru Aldundiko arduradunek bi erakundeak konprometituko dituzten lanak eta interbentzioak aztertu dituzte, baita bideratuko dituzten inbertsioak ere (45,2 milioi euro). Zehazki, URA – Uraren Euskal Agentziak guztira 32,5 milioi euro bideratuko ditu eta Foru Aldundiak 12,7 milioi euro.\nAurreikusitako ekintzen hedadura eta aurrekontuetan eskatuko duen ahalegina kontuan hartuta, akordioak lanen hierarkizazio bat biltzen du, denboran bi horizonte ezartzen dituena (orain-2021 eta 2021-2027).\nLehenengo denbora-horizonteak, 2021era artekoak, populazioan eta ur-ingurunean inpaktu handiena izango duten inbertsioak biltzen ditu, eta eremu urbanoenetan kontzentratzen dira.\nLehen fase horretan burutuko dira Pasaiako saneamendua eta Donostiako Anoetakoaren lehen fasea, baita Mijoakoak Mutrikun, Txingurriko erretena, Antzuola, Oikia, Zelai, Aginaga ( I. eta II. faseak), Hondarribia, Sargia (Irun) eta Elgeta.\nURAk beregain hartuko du Mijoa, Elgeta eta Antzuolako finantzaketaren % 100a, Zelaiako saneamenduaren % 75, Aginagako saneamenduaren I. eta II. faseen % 60, Txingurriko erretenaren % 50, Oikiako saneamenduaren eta Anoetako lehenengo faseen % 34 eta Hondarribiko ibarreko saneamenduaren (I. eta II. ), Sargiako saneamenduaren eta Pasaiakoaren % 25.\nBere aldetik, Gipuzkoako Foru Aldundiak ondoko obrak finantzatuko ditu lehenengo horizonte horretan: Anoetako eta Oikiako ibarreko saneamenduko I. fasearen % 33, Hondarribiko ibarreko saneamenduaren (I. eta II.), Sargiako saneamenduaren eta Pasaiakoaren % 25 eta Zelaiko saneamenduaren % 25.\nBigarren faseak leku hauetako jarduketak biltzen ditu: Ziako, Mendaro, Anoeta (II. fasea), Aginaga (III. fasea), Errezil eta Aizarnazabal.\nAurretik adierazi bezala, Esparru Akordioa laster sinatuko dute agente guztiek eta bertan zehaztuko dira erakunde bakoitzaren partaidetza-portzentajeak, baita haien inplikazioa ere obren exekuzioan.\nArriola sailburuak nabarmendu duenez, saneamenduaren arloan erakunde eskumendunak udalak badira ere, “bai URA bai Aldundia jabetzen gara haiek laguntzeari ekin behar diogula, eta modu koordinatu batean jardun eta guztion artean lankidetzan aritu behar dugula gure ibaietan oraindik dauden kutsadura-fokuei azkena emateko. Eta gaineratu du esanez “zentzu horretan erabatekoak dira URAren eta Aldundiaren ahalegina eta konpromisoa”.\nGainera, Gipuzkoako hiru ur-partzuergoen lanak duen garrantzia nabarmendu du esan duenean “gure iritziz beren zerbitzuen kudeaketa profesionala eta eraginkorra egiten ari dira legeen eta zuzentarauen oso testuinguru aldakor batean, gero eta eskakizun handiagokoa dela kontuan hartuta”. Eta udalerriak animatu ditu uraren kudeaketa erakunde horiei eskuordetzera, uraren zikloaren kudeaketa integral bat lortze aldera.\nJosé Ignacio Asensio Ingurumeneko eta Obra Hidraulikoetako diputatuak adierazi du hartutako konpromisoa Gipuzkoako uren hornikuntza eta saneamendua hobetzeko “behin betiko” bultzada dela: “Gure ibaibideen ingurumen hobekuntza eta kudeaketa iraunkorragoa bermatzen du”. Halaber, inbertsioaren garrantzia eta Mijoa zein Pasaiako guneetako gabezia historikoak “konpontzeko bidea eraikitzen” ari direla nabarmendu nahi izan ditu.\nintervencion_arriola_saneam... behera kargatu (10 MB)\narriola_aurrekontua_eu.mp3 behera kargatu (800 KB)\narriola_konpromisoak_berrik... behera kargatu (500 KB)\narriola_aurrekontua_eu.mp4 20 MB\narriola_konpromisoak_berrik... 10 MB\narriola_instituciones_traba... 9 MB\nrecursos_arriola_saneamient... 40 MB\narriola_saneamiento.jpg 60 KB (jpg)\nJosé Ignacio Asensio,Gipuzkoako Foru Aldundiko Ingurumeneko eta Obra Hidraulikoetako foru diputatua


Somport-eko tunela eztabaidagai - ZientziaEus\nSomport-eko tunela eztabaidagai\n1993/02/01 Elhuyar Zientzia Iturria: Elhuyar aldizkaria\nSomport-eko tunelaren proiektua ez da oraingoa. Garai batean Franco berak lau urteko plangintza eratu zuen aipatu tunela egin ahal izateko. Orain Frantziako Gobernua tunela hastear zegoenean Pabeko epaitegiak gelditzeko ordena luzatu du. Emandako arrazoia hauxe izan da: EEEk 1985. urtean, lan handiak burutu aurretik inguruarekiko eragina aztertu behar zela agindu zuen eta Frantziako gobernuak Somport-eko tunelaren kasuan ez du aipatu arautegi europarra kontutan hartu.\nFrantziako Gobernuak tunela non eta nola egin besterik ez du aztertu eta Pabeko epaitegiaren erabakiaren ondoren Frantziako Ingurugiro-ministrari den Ségolène Royal-ek Zaragoza eta Paben arteko ibilbidearen ingurugiro-azterketa egingo dela agindu du.\nErabaki honen aurrean aldeko eta kontrako jarrerak berehala sortu dira. Kontrako jarrerak batez ere, tunelak zonalde horren garapena bultza dezakeela pentsatzen dutenenak dira eta hauek gobernuak apelazioa aurkez dezala eskatu dute.\nErabakiaren aldeko jarrera dutenak, batez ere artzaren defendatzaileak dira; une honetan artz arreen (Ursus arctos) kopurua 13 ingurukoa baita. Zonalde horretako biologo den Jean-Michel Parde-k dioenez, garai batean artzen populazioa Piriniotan 1.000koa izan omen zen, baina 1870. urtetik aurrera beherantzako joera nabaria izan zuen ehizaren eraginez. 1960. urtearen inguruan lege bereziak onartu ziren artza desager ez zedin.\nArazo hau ez da hemen amaituko eta duen konplexutasunak informazio-iturri izaten segituko duela ziurtatzen du.\nPiriniotan marmota hedatzen ari da


KOKAPENA ETA INSTALAKUNTZAK\nBilboko aeroportua: 24,8 km ko ibilbidea.Denbora: 24 minutu.\nBilbo: 18km ibilbidea Denbora:19 min\nSantander aeroportua: 105km ko ibilibidea Denbora: ordu 1 eta 10 minutu.\nGipuzkoa: 113 km ko distantzia. Denbora: ordu 1 eta 19 minutu.\nGazteiz: 81,3km ko distantzea. Denbora: 57 minutu.\nEzinduentzako egokitutako aldagelak eta ur beroo dutxak.\naulak, neoprenoak, gordetzeko gela haundia.\nLAGUNTZA BEHAR DUZU? BIDALI ZURE MEZUA\nEdozein kontsulta edo galderarko , gurekin harremanetan ipini ahalik eta azkarren erantzungo dizugu.


Ekimena 1. Zahartzeari, gaixotasun kronikoei eta mendekotasunari arreta integrala emateko politika berritzaileak sustatu - Gobernu Programa. Legealdia: 2016 – 2020\nKonpromisoa 135. Zahartzea aktiboa eta belaunaldien arteko elkartasuna\nEkimena 1. Zahartzeari, gaixotasun kronikoei eta mendekotasunari arreta integrala emateko politika berritzaileak sustatu\n2019/02/22: Aldundiak, Eusko Jaurlaritzak eta Donostiako Udalak bat egin dute “OKetxean / OKencasa” sistema sustatzeko, familiartekoak beraien etxebizitzetan zaintzen dituzten pertsonei laguntzeko\n2019/03/12 Viceconsejera de Políticas Sociales\n2018/07/17: Sesosgi-Gipuzkoako gizarte- eta osasun-zerbitzuak enpresari diru-laguntza ematea, mendeko adinekoen zaintza-ekipoen egoera biopsikosozialaren egoera monitorizatzen duen app bat sortzeko dirulaguntza ematea.\nAdineko pertsonekin gobernantza partekatzeko helburuarekin +65 Gobernantzaren Lehen Euskal Estrategia garatzen ari da.\n2019/01/18 Viceconsejera de Políticas Sociales\nEAEko adineko pertsonentzako egoitza zentruetarako Dekretua. Maiatzean lehen zirriborroa aurkeztu da Parlamentuan eta orain tramitazioan dago\nEuskadi Lagunkoia Sustraietatik proiektuaren zabalkundea; 50 euskal udalerri hartzen ditu. Adinekoekin lagunkoitasun-esperientziak koordinatzeko batzordea garatzen ari da udalerrien artean, elkarri laguntzeko eta jardunbide egokiak elkarrekin trukatzeko


Sergio Dalma Gasteizera dator | El Correo\nZurekinSergio Dalma Gasteizera dator\nSergio Dalma Gasteizera dator\nSergio Dalma abeslaria. / E. C.\nGasteizko Principal Antzokian izango da gaur 20.30ean\nPAUL PICADO Sábado, 12 mayo 2018, 00:37\nSergio Dalma Italiako unibertsora itzuliko da berriro. Izan ere, Milanen grabatu du bere disko berria, 'Vía Dalma' bere bilduma arrakastatsuarekin jarraitzeko. Bere azken lana 2015ekoa da eta diskoa egiteko argitaratu gabeko materiala erabili zuen.\nZazpi urte itxaron behar izan dugu lehen bilduma atera zuenetik, eta orain, 'Vía Dalma III' aurkeztuko du Sergio Dalmak. Zenbait hamarkadatako, zenbait egiletako eta estilotako abestiak dira, baina denetan bere nortasuna antzematen da.\nAbestien bilduma berri honetan betiko egileen abestiak aldarrikatzen ditu, eta aurretik egindako zenbait abesti ere badaude. Hirugarren bilduma honen aurretik, lehenengoa 2010. urtean argitaratu zuen eta arrakasta handia lortu zuen. Bigarrena duela hiru urte atera zuen eta Italiako kulturara hurbildu zen berriro, izan ere, bere abesti batzuen bertsioa egin zuen.\nBigarren bilduma horrekin 130 kontzertu baino gehiagoko bira egin zuen, eta Espainiako leku askotan egoteaz gain, atzerrian ere izan zen, Argentinan esaterako. Han arrakasta handia izan zuen.\nSergio Dalmak ia 30 urte daramatza musikaren munduan eta oraingoz ez du uzteko asmorik. Kataluniako abeslariak Italiako zenbait artistaren abestiak erabili ditu lan honetarako, besteak beste Nicola di Bari, Pino Donaggio, Gianni Bella, Antonello Venditti, Drupi, Toto Cutugno, Lucio Dalla, Domenico Modugno eta abar. Ekoizpen lanetan Claudio Guidetti aritu da, aurreko bildumetan bezala.\nKontzertua Gasteizko Principal Antzokian izango da, 20.30ean eta sarreren salneurria 38 eta 48 euro artekoa da.\n380 dantzarik parte hartuko dute 'Gasteiz dantzan' ekitaldian Euskaltzaindiak bederatzi kongresu prestatu ditu mendeurrenaren harira


Kanthoria Taldearen kontzertua Ordizian - Ordiziako Azoka (Gipuzkoa)\nKanthoria Taldearen kontzertua Ordizian\n"Azoka 500" ospakizunen barruan Khantoria taldeak "Modalketak' kontzertua aurkeztuko du hitzaldi-kontzertuekin, ostirala honetan Ordiziako D'Elikatuz gunean, arratsaldeko 7etan.\nBeste behin Ordiziako alde zaharrak erdi aroko azokaren edizio berri bat hartuko du asteburu honetan eta sarrera gisa, feriaren 500 urteurreneko ospakizunen barruan, Kanthoria taldeak (Ander Berrojalbiz – arrabita, Maider López – viola, Virginia Gonzalo – organetto eta ahotsa) "Modalketak" izeneko kontzertua aurkeztuko du.\nHerri-musikak Euskal Herrian utzi duen ondareak Erdi Aroan ditu bere erroak. Horren lekuko, gure kantutegiko melodia asko ditugu (Bereterretchen khantoria, Haika mutil, Garizuma luzerik, Lelotxo Montañako, Agure zar batek, Atzo goizean, Txinaurria), modu gregorianoen arabera konposatuak. Hemen aurkezten dugun hautaketa ez da sistematikoa, baina bai aipatu ondarearen originaltasun eta aberastasunaren adierazgarria.\nBestalde, musika-lan horiek hari-instrumentu banarekin interpretatzeko erabakia ez da apetatsua izan; aitzitik, gure lurraldean zabal finkatutako ohitura batekin estu lotuta dago, XIV eta XV. mendeetan Nafarroako gorteko bihuela-joleekin hasi eta XVIII eta XIX. Mendeetan Iruñeko eta Bilboko biolin-erromeriekin buka, jai-ospakizunak (Tutera, Hernani, Lekeitio, Balmaseda) eta akelarreak (Hondarribia) ahaztu gabe, arrabitekin eta danbolinekin alaituak XVI eta XVII. mendeetan.\nHala ere, moldaketa hauekin, aipatu konposizioen interpretazio garbizalea eskaintzeko asmorik ez dugu izan, bi tradizio horien historiari -Euskal Herriko musikan kantu modalek eta hari-instrumentuek osatzen dutenari- atal berri bat gehitzea baizik. Hori dela eta, antzinako musika jatorrizko musika-tresnekin jotzen duten musika-interpretatzaile gisa duten ezaguera ahaztu gabe, proiektu hau zorretan dago bai Hiru Truku-ren tradizioarekiko atxikimenduarekin bai Mikel Laboaren abangoardismoarekin edota Mikel Urbeltzen ikerketekin, Jesus Guridiren nazionalismoarekin edota Ravelen inpresionismoarekin eta baita Josquin Desprézen kontrapuntu- esperimentazioarekin ere. Beti ere, melodia guztien sotiltasuna eta edertasuna gordetzen saiatuz.\nKhantoria antzinako musika-taldeak errepertorio barrokoa (XVI, XVII eta XVIII. mendeak) garaiko musika-tresna originalekin eta orduko interpretazio-teknikekin eskaintzea du helburu.\nKontzertuak Erdi Aroko zenbait doinuen interpretazioak, Kurutziagako gurutzean irudikaturiko arrobita eta arkodun bihuela bezalako Erdi Aroko instrumentuak bidez eginikoak, eta Berreterretchen kanthoria, Lelotxo montañako eta Haika mutil herri-doinuen gainean eraikitako biolin eta bilarentzako moldaketa berreen aurkezpena barne hartzen ditu.\nKhantoriak burutu duen ikerketa Ordiziako D'Elikatuzen izango dugu entzungai, Kutxa babesarekin. Horretarako, ordubete inguruko iraupena duen hitzaldi-kontzertuak antolatu da, jendeak ikerketaren atzean dagoen istorioa ezagut dezan.\nHitzordua Ordiziako D'Elikatuz gunean 19:00etan, Kutxa babesarekin


Brontzea, lanean segitzeko\nMikel Unanue curling jokalariak Oihane Otaegi kidearekin batera hirugarren postua eskuratu zuen Heracles Cup-ean, eta jada hurrengo hitzorduei begira jarrita dago: “Baditugu hobetzeko gauza batzuk”.\nMikel Unanue Bratislavan brontzeko domina lortu berri du Heracles Cup txapelketan\nDomina zintzilik duenaren pozarekin itzuli da Mikel Unanue (Donostia, 1982) Bratislavatik (Eslovakia) etxera. Hark eta Oihane Otaegik osatutako bikoteak hirugarren postua eskuratu zuen joan zen astean jokatutako curlingeko talde mistoen Heracles Cup txapelketan. Oro har, han egindako lanarekin pozik da Unanue, baina konfiantzari aterik ez dio zabaldu nahi gaur-gaurkoz: “Balorazioa oso positiboa da. Garaiotan halakoak lortzea beti da ona. Hori bai, horrek ez du esan nahi dena bikain egin genuenik, eta gure helburua da Heracleseko txapelketa honetan egindako akatsak aste honetatik aurrera lantzea, hurrengoa prestatzeko”.\nHorixe jarri du “kritika eraikitzaile” gisa. Dena den, finalerdietarainoko urratsa aise egin zuen bikote gipuzkoarrak. Laurdenetan Szekeres-Nagy bikote hungariarrari 6-5 irabazita lortu zuten aurrera egitea, baina hurrengo kanporaketan 4-8 galdu zuten Paulova eta Paul txekiarrekin. Haiek izan ziren, gerora, txapelketako irabazleak: “Bikote indartsua da. Duela gutxi, Munduko Txapelketetan bron-tzezko domina lortu zuten, eta Olinpiar Jokoetarako lehian daude buru-belarri. Hasieratik genekien irabazteko hautagaien artean egongo zirela”.\nHalere, haien aurkako hasiera eskasa egin zutela aitortu du Unanuek : “7-0 hasi ginen galtzen, eta halako abantailak emanda gisa horretako talde bati, oso zaila izaten da. Lehen minututik %100ean egon behar dugu; ziurrenik ez zaigu berriz gertatuko”. Hain justu, kontsolazio finalerako zuzendu zituzten ordukoek. Makovnikova eta Gallori “eroso” irabazi zieten (11-3): “Hegaldi orduak oso garrantzitsuak dira. Gure arerioak goizeko 8etan hasi ziren lehia-tzen, eta partida bat gehiago jokatu zuten. Guk egun errazagoa izan genuen. Abantaila da, eta gainera, izugarrizko partida atera zitzaigun”.\nOtaegi bidaide hartuta\nIgerilekuetatik izotzera jauzi egin zuen Unanuek , eta Otaegi da urrats hori egitearen bultzatzaile nagusia. “Igeriketarekin uztartzen hasi arren, pixkanaka utzi egin nuen hori. Curlingean, hasierako ametsa genuen Espainiako Txapelketa batera iristea, eta hamar urteren ostean begira non gauden. Orain, ametsa Olinpiar Jokoetara heltzea da. Oso zaila da, baina aukera izatea bera oso garrantzitsua da niretzat”.\nHala, “zatirik garrantzitsuena” Otaegi dela dio Unanuek . Haren esanetan, “Oihanerik gabe, hau guztia ez litzateke gertatuko”. Kirolaren munduan duen esperientzia eta entrenamenduetan eta arlo tekniko nahiz taktikoan dituen gaitasunak ekarri ditu hizpidera.\n“Ni kirol indibidual batetik nator, eta askotan kosta egiten zait taldean jokatzea. Bera oso taldekide ona da, gauzak asko errazten ditu”. Elkarrekin egin duten bidean zenbait aldiz jo dute goia. Urrutira joan gabe, aurten Espainiako Txapelketa eskuratu dute bigarren aldiz. 2018ko Munduko Txapelketa da bestea; Oihane eta Leire Otaegirekin nahiz Sergio Vezekin batera arituta bigarren postua eskuratu zuen Unanuek: “Hain polita izan zen... Domina lortzea ezinezkoa iruditzen zitzaigun, baina dinamika politean sartu ginen eta lortu genuen. Guretzat, 2018a inflexio puntua izan zen; ametsak lor daitezkeela erakutsi zigun”.


AEK-k 2017/18 ikasturteko matrikula bat zozkatuko du AEK-ko ikasleek proposatzen dituzten lagun guztien artean.\nJasotzen ditugun izen guztien artean 2017/18 ikasturterako matrikula bat zozkatuko dugu. Era berean, sariduna gonbidatu duen ikasleak % 50eko beherapena izango du ikasturte horretako matrikulan.\nProposamenak irailaren 22ra arte jasoko dira, eta saridunaren berri irailaren 27an emango dugu.\nKlik egin HEMEN galdetegira joateko.\nAurreko ikasturteetako irabazleak.\n2016/2017an (urritik ekainera, 120 ordu baino gehiagoko ikastaro batean) AEKren ikasle izan direnek nahi beste lagun proposa dezakete zozketan parte hartzeko.\n2017ko irailaren 27an saridunaren izena jakinaraziko dugu. Irabazitako matrikula ezin zaio beste bati pasa.\nMatrikula 2017/2018 ikasturtean erabiliko da, A1-A2-B1-B2 mailetako edozein ikastarotan (aurrez aurrekoa, autoikaskuntza, on-line, hilabete Foru barnetegian). Ezin izango da gauzatu ez ikastaro trinkoetan ez udako barnetegietan.\nIrabazleari ez zaio matrikula kobratuko. Era berean, ez zaio inolako ordainketa-ziurtagirik egingo.\nIrabazleak aukeratutako tokian eta ordutegian taldea eratuko ez balitz, AEKren eskumena litzateke sariarekin zer egin erabakitzea.\nSariduna ezin da, azken lau ikasturteetan (2016/17 barne) AEK-ko ikasle ibilia izan.\nIrabazlearen lagunak (AEK-ko ikasleak) 2016/17an egin behar duen ikastaroaren matrikulan %50eko beherapena izango du. Urritik ekainera doazen ikastaroez ari gara. Ohiko prozedurak jarraituta, urteko matrikula ordainduko du, osorik, dagokion eperako. 2018ko otsailean, aldiz, sariaren dirua ingresatuko zaio.\nFitxategi horien erantzulea EUSKARAZ KOOP. ELKARTEA (AEK) bera da eta, horri dagokionez, hala nahi izanez gero, aipatutako Legean aurreikusitako sarbide, zuzenketa, ezeztapen eta aurkaritza eskubideak balia ditzakezu; horretarako Txakur Kalea 1, 4.a 48.500 Bilbo helbidera edo lopd@aek.eus posta elektronikora eskaera bat bidali behar duzu, NA edo nortasuna egiaztatzeko beste agiri batekin batera.


Maxam, Porcelanosa eta Sercobe Errusiatik erretiratu behar dira - Ekonomiaren KZ\nMaxam, Porcelanosa eta Sercobe Errusiatik erretiratu behar dira\nVolodímir Zelenski Ukrainako presidenteak Errusiari zigor sendoagoak eskatu dizkio astearte honetan Diputatuen Kongresuan, eta Porcelanosa, Maxam meatzaria eta Sercobe ekipo-ondasunen patronala bezalako enpresa espainiarrek herrialde horretan negozioak egiteari utz diezaiotela eskatu du.\nUkrainako presidentearen salaketen aurrean, Porcelanosa izan da erantzuten lehena, esanez eten egin zuela bere produktuen bidalketa Errusiara, herrialde hori nazioarteko Swift ordainketa-sistematik zati batean baztertu zenetik, Ukrainan egindako hedapen militarragatik ezarritako zigorren zati gisa. Porcelanosa zeramika, sukaldeko altzariak eta bainurako elementuak fabrikatzen eta merkaturatzen espezializatutako enpresa-taldea da.\nUkrainako presidente Volodímir Zelenskik Diputatuen Kongresuan arratsaldean egin duen esku-hartzeari erantzunez, Porcelanosatik komunikatu bat ere igorri dute, Errusiako armadak Ukraina militarki inbaditu izana eta gizarte zibilaren aurka erabilitako indarkeria gogor gaitzesteko.\nHorrela, gatazka hasi zenetik, otsailaren 24an, Porcelanosak Errusian edozein jarduera ekonomiko geldiarazteko erabakia hartu zuela adierazi du, banaketa sare propiorik ez baitago, Espainian, AEBn, Italian edo Frantzian gertatzen den bezala, besteak beste. Errusian gertatu den merkataritza ekintza bakarra gerra aurretik banatzaile multimarkekin ezarritako kontratu minimoei dagokie. Martxoan, Errusiako merkatua konpainiaren salmenten % 0,009 baino ez zen izan, eta herrialde horretan, ekitaldi horretan, 197.000 euro zenbatu ziren.\nIzan ere, Porcelanosako arduradun nagusiak asteazken honetan bilduko dira Ukrainak Espainian duen enbaxadorearekin, datuen bidez erakusteko Volodomir Zelenski bere presidenteak Kongresuan egin duen aipamena okerra dela eta eman zaion informazio “faltsutik” etor daitekeela.\nHala iragarri dute Hector Colonques enpresa-taldeko presidenteak eta fundatzaileetako batek, Maria Jose Soriano kontseilari delegatuarekin batera, premiazko prentsaurreko batean, Zelenskik, behe-ganberaren aurrean egindako hitzaldi telematikoan, Porcelanosa Errusian negozioak egiteari utzi behar dioten enpresa espainiarren artean aipatu ondoren.\nUkrainako presidenteari entzutea beraientzat zer izan den galdetuta, Colonquesek onartu du “zirrara izugarria” izan dela, eta “atsekabetuta” eta “harrituta” utzi dituela Errusian negoziorik ez dutelako joan den otsailaren 24an Errusiaren inbasioa hasi zenetik, enpresak sare sozialetan zein komunikatu ofizial batean argudiatu duen bezala.\n“Nerbioak eta gerra ulertu behar dira”, adierazi du presidenteak, eta Zelenski defendatu du, “Egoera honetan ezin zaiolako ezer leporatu”.\nTxaloak eta babesa\nBestalde, Sorianok iragarri du Ukrainak Espainian duen enbaxadoreak kasu egitea eskatu dutela: “Bihar Madrilera goaz”, gaineratu du, bere argudioak helarazteko eta Zelenskik Kongresuaren aurrean emandako hitzaldi telematikoan erabili duen informazioa “nondik atera den ulertzen saiatzeko”. “Ziur nago ez zuela beste asmorik, hortik eroriko zitzaion izena”, gaineratu du, eta Colonquesek berretsi du Ukrainako presidenteari “txaloak eta babesa” baino ezin zaizkiola eman “bere lan neurrigabeagatik”.\n“Pisu guztia eramaten ari da, eta guk alderantziz, zorionak ematen dizkiogu, eta ulertzen dugu ez dela ezer berezirik egin behar, baizik eta eskerrak eman behar dizkiogula (bere lana); guretzat, informazio faltsua eman diotenez, agian soinu handia dugu, eta ez da ona gauza batzuetarako”, adierazi du Colonquesek.\nBestalde, Sercobek “erabat” gezurtatu du Errusiako enpresekin edo erakundeekin edozein negozio mota egiten ari dela nazioarteko zigorrak nazioarteko komunitateak abian jarri dituenetik. “Sercobek zorrotz betetzen du nazioarteko legedia, eta Espainiako Administrazioaren aurrean erreferente nagusietako bat da araugintzako eta araugintzako gai guztietan”, azpimarratu du elkarteak Europa Press agentziak igorritako ohar batean.\nMAXAM kimika- eta armagintza-sektoreko industria-taldea da, herrialde horretan hainbat filial dituena, eta Sercobe patronalak (Ekipo-ondasunen Fabrikatzaileen Elkarte Nazionala) Anfalum, Afbel, Socomec, Vertiv eta Electra Molins enpresak biltzen ditu.\n“Nola utzi Errusiako bankuei irabaziak sortzen jendea torturatzen ari diren bitartean? Nola utzi Europako konpainiei irabaziak izaten nire herrialdea suntsitzen duten bitartean? “, galdetu du Zelenskik bere hitzaldian, Pedro Sanchez presidentea eta ministro guztiak izan diren ekitaldi instituzional batean.\nBehe Ganberaren Osoko Bilkuran egindako hitzaldian, Zelenskik txalotu egin du “konpainia espainiar askok Errusian funtzionatzeari utzi izana”, eta eskerrak eman dizkie konpainia horiei, herriari eta gizarteari emandako laguntzagatik. Baina, aldi berean, Espainiako enpresa-sareari egindako eskaera aldarrikatu du, Errusiako Armada “gizateriaren aurkako gerra krimenak” egiten ari dela azpimarratuz.\nUkrainako presidenteak “zigor irmoak” eskatu ditu, Europako gainerako herrialdeek Errusiako enpresei petrolioa erosteari uztea eta herrialde horretako bankuekin negozioak egiteari uztea. Gernikako bonbardaketa ekarri du gogora, Errusiak bere herrialdea inbaditu ondoren Mendebaldearen inplikazio handiagoa lortzeko Gorteen aurrean egindako hitzaldian: “2022ko apirilean gaude, baina badirudi 1937ko apirilean gaudela”.\nBestalde, Sanchezek adierazi du Ukrainak Espainiaren laguntza izango duela eraldaketa-bidean, etorkizunean Europar Batasuneko kide izateko. Gogorarazi du Ukrainak EBn sartzeko eskaera aurkeztu duela, eta nabarmendu du herrialdea Europako familiaren parte dela, eta “ez dut zalantzarik – Zehaztu du- prozesu horren emaitza zein izango den”.\nGobernuak konpromisoa hartu du Ukrainako homologoarekin ekipamendu militarra bidaltzen jarraitzeko, herrialde honek Errusiaren erasoen aurrean bidezko defentsa egiten jarrai dezan. Halaber, ziurtatu du Espainiak Vladimir Putin presidentearen erregimenaren aurkako “zigorrik gogorrenak” aplikatzen jarraituko duela.\n← Poloniak multinazionalei zergak igotzeko itun europarra galarazi du\nNafarroak 8,2 milioi euro jaso ditu garraio sektoreari laguntzeko →\nEstatuko industri prezioak % 35,9 igo dira, errekorra 1976tik\n2022-01-25 Andoni Beitia\nHego Koreak tasak % 1era igo ditu inflazioaren ondorioz


Irekia Eusko Jaurlaritza - Gobierno Vasco :: Argitaratu da Giza Eskubideen Defendatzaileak aldi batez Babesteko Programan sartuko diren hurrengo hiru pertsonak hautatzeko deialdia egin eta hautaketa horren prozedura arautzen duen agindua\nArgitaratu da Giza Eskubideen Defendatzaileak …\n2.- Hautagai-proposamenak Justizia eta Herri Administrazio Saileko Giza Eskubideen Zuzendaritzara bidali behar dira (Donostia kalea 1 - 01010 Vitoria-Gasteiz), hilabeteko epean, agindu hau Euskal Herriko Agintaritzaren Aldizkarian argitaratu eta biharamunetik aurrera, azaroaren 26ko 30/1992 Legearen 38.4. artikuluan ezartzen den moduetako edozeinetan.\n•\tHarrera egiteko prozesua.\n•\tAgenda politikoa prestatzea.\n•\tPrestakuntza-agenda prestatzea.\n•\tItzulerako prozesua (egoera eta arrisku-maila analizatzea).\n•\tEragin politikoa duten estrategia kolektiboen koordinazioa.\n•\tJatorrizko egoeraren jarraipena.


Zuzen, zehatz, natural - Imanol Amiano - Uztarria (Azpeitia)\nZuzen, zehatz, natural\n2018ko urr. 25a, 10:53\nImanol Amianok Uztarria aldizkariaren 2018ko urriko zenbakian idatzitako iritzi artikulua da honakoa.\nJoan den iraileko astelehen goiz arrunt batean, zurrupatu ohi dudan kafesneak abian nekez jartzen duen esnatzeko ahalegina erabat bizkortu zidan irratiko albiste batek: neuronen funtzionamendua kopiatuta, matematikan oinarrituta eta adimen artifiziala landuta, lexikotik, hitzetatik harago sintaxira eta semantikara salto egin omen dute, euskara-gaztelania, gaztelania-euskara itzultzaile automatiko zuzen, zehatz eta naturala sortzeko.\nSartu naiz demoa dagoen gunera (modela.eus/probatu.html), baina ez dabil. Hori bai, aurrez egin dituzten kontsultak irakurri ditut, eta itzulpen horiek egiteko gai bada, a ze trastea asmatu duten! Dagoeneko ez dugu Google Translate erabili beharrik izango dendako atean oharren bat eskegi behar dugunean, jatetxeek menua gaztelania hutsean ipini beharrik ez dute izango eta kaleko karteletan ez da akats gramatikalik edo ortografikorik egongo, ezta Udalaren jakinarazpenetan ere.\nIzan ere, zein erraza den bere borondaterik onenarekin ordenagailura jo eta ateko kristalean tramankuluak emandako itzulpen barregarria jarri duenaren kontura trufa egitea, gaztelania hutsezko kartelak eta oharrak dauzkagun bitartean; edota, boteprontoan burura etorri zaizkidan "Gazteiz", "lehio" edo "ingurunmena" irakurri behar ditugunean, sarri majo kostatutako euskarrietan. Hara, ez dut nik herrian barrena gaztelaniaz idatzitakoetan "Bitoria", "bentana" edota "medio anmbiente" bezalakorik irakurri; auzo-lotsa sentitzen dugu uve baten ordez be bat irakurtzen dugun kasu urrietan. Aldiz, normalean, ez diogu garrantzirik ematen okerreko ese edo zeta bati, edo hatxe bat edo beste falta izateari; askotan, konturatu ere ez gara egiten; gehienetan (gehiegitan) bost axola, gainera. Horrela, natural.\nAipatutako dendariari baliagarria izango zaio itzultzaile berria; gainerakoek arreta eta borondate pixka bat jartzea nahikoa litzateke.


Tratu txarren aurkako Protokoloa sinatu du Usurbilgo Udalak - Noticias - Usurbil\nTratu txarren aurkako Protokoloa sinatu du Usurbilgo Udalak\n2011ean abian jarritako prozesua erakunde ezberdinen arteko elkarlanari esker eraman da aurrera. Sinadura ekitaldian Xabier Arregi alkatea, Jose Manuel Ladron de Guevara Donostialdeako ESI-ko zuzendaria eta Karmelo Martinez Sarobe Hernaniko Ertzain-etxeko burua izan dira.\nGenero indarkeriaren eta sexu erasoen biktima diren emakumeei arreta hobea eman asmoz, erakundeen arteko jarduerarako eta koordinaziorako I. Udal protokoloa izenpetu eta onartu da asteazken honetan Usurbilen. Sinadura ekitaldian erakunde ezberdinen konpromisoa jasotzen duen agiria izenpetu dute Xabier Arregui Usurbilgo alkateak, Jose Manuel Ladron de Guevara Donostialdeako ESI ko zuzendari gerente-arduradunak, eta Karmelo Martinez Sarobe Hernaniko Ertzain-etxeko buruak, protokoloan jasotzen diren jarduera guztiak egiteko konpromisoa hartuz.\nProtokoloak hurrengo atal nagusiak jasotzen ditu;\n- Genero indarkeriaren eta sexu erasoen biktima diren emakumeei laguntzeko eta esku hartzeko printzipio nagusiak.\n- Genero indarkeria eta sexu eraso kasuetan koordinatzeko prozedurak\n- Erakundeen arteko koordinazioa\n- Udalaren adierazpenak eta ekintza publikoak\n- Usurbilen genero indarkeriaren edo sexu erasoen ondorio emakume bat erahilko balute udalak jarraitu beharreko prozedura\n2011ean abian jarritako prozesua erakunde ezberdinen arteko elkarlanari esker eraman da aurrera. Elkarlan hori ofizial egin eta zein garrantzitsua den plazaratzeko asmoz elkartu dira gaur erakunde bakoitzeko ordezkariak Usurbilgo Udaletxean.\nI. Protokoloaren edukien jarraipena eta ebaluazioa egiteko, erakunde bakoitzeko ordezkariekin koordinazio mahai teknikoa osatuko da, bertan berrikusi eta antzemandako beharrei egokituz joango dira, protokoloak etengabe hobetzeko helburua duelako.\nEAEko VI. Berdintasun planaren esku hartzeko III Ardatza, emakumeen aurkako indarkeria desagerraraztea da. Ardatz honen baitan bi programa jasotzen dira: Sentsibilizazioa eta prebentzioa eta detekzioa eta arreta\nUsurbilgo udalarentzat indarkeria desagerrarazteko bi programa hauek lehentasuna dute; Sentsibilizazioa eta prebentzioan, urteetan zehar gauzatutako herritar guztiei zuzendutako sentsibilizazio ekintzak, edota emakumeen jabekuntza eta partaidetza sustatzeko antolatutako jabekuntza eskola, edota hezkuntza alorrean hezkidetza programa, horren adierazle dira.\nDetekzioa eta Arretan berriz, Usurbilgo Udaleko emakume eta gizonen berdintasunerako I.Planean, indarkeria desagerrarazteko ardatza txertatzen da planak jasotzen dituen esku hartze arlo guztietan.\n-Emakumeen aurkako indarkeria eta sexu erasoak prebenitzeko eta arreta hobetzeko Tokiko protokoloa lantzea eta garatzea\n- Emakumeen aurkako indarkeriari aurre egiteko Tokiko protokoloa lantzea, protokoloan inplikatutako eragile guztien parte hartzearekin, egoeraren azterketatik abiatuta (arreta hobetzeko beharren azterketa egin, zerbitzua eman edo jaso duten pertsonen iritziak jaso....)\n- Tokiko protokoloa ezagutzera ematea; besteak beste gida bat sortuz\n- Udalak landutako Protokoloa garatzea; Protokoloaren inguruan adostutako martxan jarriz, horretarako adostutako koordinazioko egiturekin batera.\n- Protokoloan jasotakoak egin diren eta nola egin diren ebaluatzea.


Socialistas de Irun – Irungo Sozialistak | Florencio Iracheta\nFlorencio Irachetaren biografia laburra eta Irungo sozialismoari egin zion ekarpena\nFlorencio Iracheta Irungo sozialisten zinegotzi eta buru izan zen. Hogeigarreneko hamarkadan Irunera etorri zen Madrildik Aduanan lan egitera. Muga ondoko hiri honetako sozialistek bultzaturiko “Etxe Merkeak izenekoak egiteko Irungo Kooperatiba”ko zuzendaritza batzordean egon zen, eta bertako batzordeburua izan zen 1925ean. Urte hartan, Irungo udalak 15.000 pezeta eman zizkion “La Irunesa” esaten zitzaion kooperatiba hari langileentzako etxebizitzak egiteko, eta 1928ko uztailean hasi ziren etxeak eraikitzen.\n1931n Irungo udalerako zinegotzi sozialista aukeratu zuten Benito Boda eta Francisco Fernández Trevínekin batera. 1932an Irungo UGTko presidente hautatu zuten. 1934ko udan euskal udaletan izan zen gatazkaren ondorioz, urte hartako irailean kendu egin zuten udaleko bere kargutik. Hauteskundetan Frente Popularrak garaipena izan ondoren, 1936ko otsailean berriz ere bere kargua eman zioten.\nGerra Zibila hasi zenean, Irunen Defentsarako Batzordeburu izendatu zuten. Irun matxinatuen esku erori zenean, Hendaiara joan zen bere familiarekin batera, eta 1936ko urriaren 18an Bilbora joan nahi zuela adierazi zuen. 1937ko martxoaren 5ean “Galdames” ontzia hartu zuen Bilbora joateko asmoarekin. Itsasontzian, beste bidaiari batzuen artean, hauek zeuden: Manuel Carrasco Formiguera –Unió Democrática de Catalunyako kide eta Generalitatearen ordezkari Eusko Jaurlaritzaren aurrean– Gerardo Bienabe (Alderdi Errepublikano Radikal Sozialistakoa) eta Evaristo Larrañaga (Ezker Errepublikanokoa).\nMartxoaren 5ean, Matxitxakoko gudan, non Eusko Jaurlaritzako bou artilatuek eta “Canarias” gurutzontziak parte hartu zuten, atxilotu egin zuten eta Donostiako Ondarretako gartzelara eraman zuten. Burgosera eraman eta 1937ko uztailaren 23an gerra kontseilu batean epaitu zuten. Heriotza zigorra jarri zioten Irunen eskuineko hainbat presoren hilketaren eragile izatea eta muga ondoko hiri horri su ematea leporatuta. Jean Herbette Frantziako enbaxadoreak sekulako gestioak egin zituen, eta horietan Julián Troncoso Irungo Komandantziako burua ere parte hartzera heldu zen, baina hala eta guztiz ere, Iracheta fusilatu egin zuten, 1938ko martxoaren 10ean, udalbatzako bere kide Evaristo Larrañagarekin batera. Eusko Jaurlaritzak haren alargun eta bost seme-alaben ama Margarita Landari hilean 750 liberako pentsioa eman zion. Irachetaren etxea, Anaka auzoan, hau da, hark bultzatuta etxe merkeak eraiki zireneko auzoan zegoena, “Villa Libertad” deitzetik “Villa España” deitzera pasa zen.\neconomía educación ciudadana sostenible parte-hartzea formación participación empleo


ITURRARANEN, LANDARE BEREZIEN AZOKA BETE-BETEAN! | Parketxe Sarea\nITURRARANEN, LANDARE BEREZIEN AZOKA BETE-BETEAN!\n24 apirila, 2016 Aia,Iturraran,LORATEGI BOTANIKOA,Pagoetako Parke Naturala14. Landare berezien azoka,14ª Feria de Plantas de Colección,Aia,Gipuzkoako Parketxe Sarea,Iturraran Parketxea,Iturrarango Lorategi Botanikoa,Pagoetako Parke Naturala,Parque Natural de Pagoetalzaldua\nEguraldia lagun, jende ugari bildu zen atzoko egunez Iturraran ingurura goizean goiz hasita. Coello-Vera Botanikariaren hitzaldiak eta Biodibertsitatearen Lorategira egin ziren bisitek harrera bikaina izan zuten jendearen aldetik.\nGaur, Lur Berryren eskutik Landare jangarrien inguruko hitzaldiak ere arrakasta bikaina izan du. Bestalde, oraindik ere, nahi duenak Biodibertsitatearen Lorategira azken bisita egiteko aukera izango du Jon Zulaikaren eskutik (12:00etan euskaraz eta 13:00etan gazteleraz).\nLur Berryk eskaini duen hitzaldia gaur: Landare jangarriak.\nGaurkoan ere eguraldiak eutsiko duen itxura du momentuz, beraz hurbiltzen den orok bertako postuetako landare bereziez eta giro apartaz gozatzeko aukera izango du. Animatu!!!\nPépinirès des Deux Caps mintegizaleak Calaisetik etorri zaizkigu lehendabiziko aldiz Agapanto, Hosta eta Heuchera bilduma zoragarriarekin, besteak beste.\nLandare benetan bereziak topa ditzakegu, airetik bizi diren Thillandseak bezela.\nOrkidea bilduma polita ikasgai dago baserri barruko postu honetan.\n← 14. LANDARE BEREZIEN AZOKA ITURRARANEN: astebururako azken prestaketak!/ 14ª FERIA DE PLANTAS DE COLECCIÓN EN ITURRARAN: últimos preparativos para el fin de semana.\tBioaniztasuna bide-bazterrean →


Igandean jokatuko da Zestoako III. Kobaz Koba Trail. Noticias de Navarra\nIgandean jokatuko da Zestoako III. Kobaz Koba Trail\nAntolatzaileen arabera, ibilbidea “polita, baina oso gogorra” izango da\nAne Roteta - Jueves, 15 de Febrero de 2018 - Actualizado a las 06:03h\nKobaz Koba Trailaren antolatzaile eta laguntzaileak, probaren aurkezpenean.\nZestoa- Aurten hirugarrenez ospatuko da Zestoako Kobaz Koba Trail, herriaren inguruko koben ingurutik pasatzen den lasterketa, baina bi ibilbideek ez dute orain arte egindakoekin inolako zerikusirik izango. Antolatzaileek probaren aurkezpenean nabarmendu zutenez, proba “oso polita, baina oso gogorra” izango da, azken egunotan izandako euriteek bideak oso irristakor utzi dituztelako.\nDuela hiru urte jaio zen proba hau, Arazi eta Agiro Mendi Klubaren elkarlanaren ondorio, Ekainberriko ondarea ezagutzera emateko eta mendizaletasunaren bidez zestoarrek beren inguruak, pasaiak eta ondarea ezagutzeko eta babesteko helburuarekin. Araziko Juanjo Aranburuk azaldu zuenez, lasterketaren helburua bete dute, jende asko erakarri baitute proba honetara.\nHala, guztira, 500 korrikalarik hartuko dute parte igandean, eta 100 pertsona geratu dira itxaron-zerrendan. “Kondizio berezi batzuetan egiten den sariketa berezi bat da;izan ere, bi espazio natural zeharkatzen dira (Pagoetako Parke Naturala eta Izarraitzko Ingurune Babestua) eta horrek ingurua bereziki errespetatzea eskatzen digu. Hain zuzen ere, gure helburua inguru hau modu errespetagarri batean ezagutaraztea da. Beraz, korrikalariei ibilbidea errespeta-tzea eta zaintzea eskatzen diegu”, zehaztu zuen Aranburuk aurkezpenean. Zentzu horretan, seinaleak karearekin jarriko dituzte inguruari ahalik eta gutxien eragiteko, eta ibilbidea ez dute promozionatu inguruko baserritarren zelaiak errespetatzeko.\nBi espazio natural zeharkatuko ditu lasterketak eta ingurua errespetatzea eta zaintzea eskatu diete korrikalariei\nAgiro Mendi Klubeko kideak, beren aldetik, ibilbideak antolatzen aritu dira, eta aurtengo ibilbideak orain arteko egindakoen aldean guztiz desberdinak izango direla nabarmendu zuten: “Leku pribatuetatik pasatzen dira zati asko eta errespetu handiz jokatzea eskatzen diegu parte-hartzaileei. Bide luzea, 25 kilometrokoa, oso gogorra izango da, eta motza ere, 13 kilometrokoa, gogorra den arren pixkat xamurtzen saiatu gara. Bisualki bidea zoragarria da, oso polita, baina kontuz ibiltzea eskatzen dugu euriteek bidea oso irristakor utzi dutelako”. Bestalde, bide zailak daudenez, bastoiak eramatea ere gomendatu zuten.\nParte-hartzaileei dagokionez, 316 gipuzkoar, 51 bizkaitar, 44 arabar, 21 nafar eta kanpoko beste hainbat jendek ere parte hartuko du. Hain zuzen ere, 33 zestoar izango dira, baita 37 azpeitiar, 23 azkoitiar, 32 zumaiar eta 24 zarauztar ere. Gainera, nesken parte-hartzea ere azpimarratu zuten. “Aurten 52 neska izango dira, eta gainera, Zestoako neska talde bat ere animatu da bide motzean parte hartzera.\nEsan bezala, bi ibilbide izango dira, Zaldei (25 km.) eta Artzei (13 km.) bideak, eta 9.00etan lasterketa luzeko korrikalariak ateratzen diren unetik festa giroa izango da Zestoako plazan. Trikitilariak izango dira eta probako babesle diren Euskolabel, Euskaber eta Naturalkik beren produktuak eskainiko dituzte bertan. Ondoren, 12.30ak aldera, sari banaketa egingo da.\nHorrez gain, aurten kiroldegia obretan dagoenez, korrikalariek ez dute Zestoako erdigunean aldagelarik izango. Hala, proba amaitzean, kiroldegian autobus zerbitzua jarriko da Iraetako futbol zelaian aldagelak erabili ahal izateko.


Zer da 3DInteractiveSexGames?\n3DInteractiveSexGames handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri 3DInteractiveSexGames arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play 3DInteractiveSexGames?\n3DInteractiveSexGames free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen 3DInteractiveSexGames, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan 3DInteractiveSexGames?\nJolastu ahal izango duzu 3DInteractiveSexGames bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, 3DInteractiveSexGames ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen 3DInteractiveSexGames erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, 3DInteractiveSexGames gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio 3DInteractiveSexGames eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play 3DInteractiveSexGames?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play 3DInteractiveSexGames deskargatu gabe ezer zure gailua.


Hondartzetako aparkalekuen erabilera mugatuko du Sopelako Udalak - Sopela - Hiruka.eus\nHondartzetako aparkalekuen erabilera mugatuko du Sopelako Udalak\nUnai Brea 2020-05-28 13:29\nArrietara-Atxabiribil hondartza. © SOPELAKO UDALA\nBizkaiko Foru Aldundiak eta udalek hondartza-denboraldirako hartutako neurri orokorren berri eman eta bi egunera, Sopelako Udalak bere lehen neurri espezifikoa jakinarazi du: Barinatxe eta Arriatera hondartzetara sartzeko aparkalekuaren zati bat eta Atxabiribilera sartzekoa osorik itxiko dituzte. Ezin izango da bertan autorik utzi, ezta zirkulatu ere.\nItxitako guneak apurka berriro zabaltzeko aukera egongo dela adierazi du Udalak, "bai osorik, bai ordu edo egun jakinetan", alarma-egoeraren bilakabidearen eta hondartzetako okupazioaren arabera. Hondartza-denboraldia ekainaren 15ean hasiko bada ere, aparkalekuak mugatzeko neurria bihartik (maiatzak 29) egongo da indarrean.\nBestalde, gogorarazi dute Aldundiagaz adostutakoaren ildotik Udalak aukera izango duela aipatutako hiru hondartzak husteko edo bertara sartzea mugatzeko.\nAzkenik, aparlakuotan TAO zerbitzurik ez dela egongo adierazi du Udalak.\nUnai Brea mai 26 Uribe Kosta\nBizkaiko Foru Aldundiak eta hondartza duten herrialdeko udalek horien erabilera-arauak adostu dituzte ekainaren 15ean hasiko den denboraldirako. Pe...


Izebaren txokoa: urria 2017\nHalloween egunerako apaingarriak\nJoan dan astean ez nitzan hemendik pasa, baina aste honetan bitan pasatzen naiz.\nGaurkoan, Halloween egunerako apaingarri erraz batzuk nola egin kontatzeko.\nNi ez naiz festa honen oso zalea, baina...Badakit askok ospatzen dezutela eta nik lan egiten dudan tokian ere urtero ospatzen den festa izaten da. Horregatik urtero apaingarriren bat asmatu eta lantokian jartzen dut.\nGainera aurten, Creando y fofucheando blogeko gure lagun Yoli-k Halloween egunerako esteka festa bat antolatu du eta ezin nuen kale egin!!😉\nHau ba, nire lantokian joan dan urtean egindako apaingarri baten etxeko bertsio erraza.\nHauek izango dira behar ditugun materialak....\nZabor poltsa beltz bat.\nLata bat edo nahi aina. Tamaina ertain edo handia. Etiketa guztiak kenduta eta garbia.\nArtilea, nahi degun kolorekoa, poltsarekin kontrastea egingo duena.\nFolio bat edo batzuk..\nZelo apur bat, errotulagailu permanente beltza eta goraizeak\nMandarina bat edo nahi aina....\nGoazen ba pausoz pausozkoarekin. Oraingoan ere, oso oso erraza. Ikusi...\nErabili behar degun lata hartu, poltsaren gainean buruz bera jarriko degu eta ingurutik karratu eder bat markatu eta moztu egingo degu.\nMoztu egin degun plastiko puskarekin lataren goikaldea estali egingo degu eta plastikoa artile puska batekin lotu egingo degu. Garai batean marmelada potoak apaintzeko egiten zan bezalaxe.\nOrain folioa hartu eta latari etiketa berria egingo diogu. Ikusten dezutenez, sorginaren etxean duden materialen ontziak egiten ari gera. Beldurgarriak izan beharrean sinpatikoak.\nEtiketak moztu apaindu, nahi deguna barruan idatzi eta zeloarekin pegatuko ditugu latetan.\nNahi aina egin datitezke...\nOrain mandarina hartu eta errotulagailu permanentearekin begiak eta aho "beldurgarriak" marraztuko dizkiogu.\nBadugu gure kalabaza beldurgarria egina!!\nHauek ere nahi aina egin daitezke etxeko txoko batonbat apaintzeko.\nHorrela geratu egin zaizkit niri. Ze iruditzen??\nEtxean dauzkagunak erabiltzen sortutako apaingarri gehio ikusi nahi badituzue jun dan urtean publikatutako mamu hauek ikusi.\nOrain sorginaren etxeko igel begiak eta dragoi mingainak dauzkaten ontzi hauek eta nire mandarina-kalabaza hartu eta Yoliren Halloweeneko esteka festara nijoa. Handik pasa zaitezte beste ideia beldurgarri guztiak ikustera !!!\nPublicado por Miren en 09:00 47 iruzkin:\nEtiquetas: apaingarriak, berziklatzen, DIY, eskulanak, halloween\nParpailez egindako belarritakoak\nHementxe nago bueltan. Oraingo honetan, oso erraz egiten den eskulantxo batekin. Gainera, esku lan honekin Anna Llansaren Diy de todo un poco blogeko denetarik ikasten erronkan parte hartuko det.\nErronka honetan, gai edo material batekin egindako zerbaiten tutoriala aurkeztera gonbidatzen gaitu Annak.\nHilabete honetarako materiala parpailak ziran. Josketa kutxa barruan begirada bat eman eta gero parpaila txatal txiki bat topatu det eta hau izan da niri bururatu zaidana txatala aprobetxatzeko.\nHauek erabili egin ditudan materialak.....\nParpaila txatala, noski.\nZirrindola txiki pare bat.\nBelarritako zintzilikario pare bat.\nGoraizak eta aliketa.\nPausoz pausozkoa orain. Oso-oso erraza, benetan. Ikusi...\nParpaila txatala ondo begiratu eta bi atal berdin aukeratu eta moztuko ditugu kontu handiz hariak askatu ez daitezen.\nNahi ditugun forma eta neurria emango diegu, hauek izango bai dira gure belarritakoak.\nBigarren partearekin jarriko gera. Zirrindolak iriki parpailatik sartu eta itxi.\nOrain zintzilikarioak zirrindoletatik sartu eta itxi.\nPrest! Egina. Baditugu belarritakoak bukatuak.\nHau izan da ba parpailez egindako nire proposamena. Orain #denetarikikasten erronkara eramango det. Handik pasa parpailekin egindako beste proposamen guztiak ikustera. Asko eta oso ederrak aurkeztuko dira eta ikasteko aukera ezin hobea izango da ta!\nPublicado por Miren en 07:30 29 iruzkin:\nEtiquetas: berziklatzen, denetarikikasten, DIY, eskulanak\nPaketatze polita plastikozko lorontziarekin\nHementxe nago bueltan. Oraingo honetan, Patypeandok hilabetero antolatzen duen paketatze polita erronkarako gure proposamenarekin.\nHilabete honetan proposatu digun materiala plastikozko lorontziak dira, eta hau izan da guri bururatu zaigun ideia .\nHauek guztira erabili ditugun materialak...\nPlastikozko lorontzia, noski.\nMarrazkidun eskuzapi bat\nLazo luze bat, eskuzapiaren marrazkien koloreekin ondo ematen duena,\nKartoi puska eder bat\nKola txuria, goraizak,arkatza eta argazkian agertzen ez bada ere, kuterra.\nHasi gaitezen ba gure paketatzea prestatzen...\nLehenengo egingo deguna, lorontziaren goiko zuloaren tamainako zirkulu bat kartoian marraztea izango da. Horretarako lorontzia kartoiaren gainean buruz bera jarri eta kontornoa marraztuko degu. Ondoren zirkulua moztuko degu. Behin kartoizko zirkulua degunean eskuzapiaren gainean jarri eta berriro ere kontornoa markatuko degu.\nOrain lorontziaren ipurdiarekin berdina egingo degu. Kontornoa kartoian marraztuko degu eta lortzen degun zirkulua ebaki. Zirkulu honi kola emango diogu eta lorontziaren barruan pegatuko degu, lorontziak dauzkan zulotxoak tapatzeko.\nZirkulu handiarekin jarraituko degu orain.\nEsan degun bezala kontornoa eskuzapian markatu eta moztu egingo degu.\nBehin bi piezak dauzkagunean bata bestearen gainean pegatuko ditugu kola txuriarekin, irudian ikus daiteken bezala. Alde batean lehortzen utziko degu.\nLorontziari, itxura pixkat aldatuko diogu orain.\nLorontzia hartu eta eskuzapiaren gainean jarriz inguru guztia tapatzeko behar duen tamaina markatuko degu bertan.\nOndoren moztuko degu ,tira luze bat lortuz, eta kontu handiarekin kola txuria eta pintzelarekin, lorontziaren inguruan pegatuko degu.\nLorontzia lehortzen den bitartean, kortxo-tapoia hartu eta burua moztuko diogu.\nPuska hau hartu eta kola txuriarekin kartoizko zirkuluaren gainean pegatu eta lehortzen utziko degu.\nHonezkero konturatuko zinaten bezala, pieza hau tapa gisa erabiliko degu.\nBi piezak ondo lehortu zaizkigunean paketatzea muntatuko degu.\nOparia lorontzian sartuko degu eta kartoi eta kortxoz egindako tapa gainean jarriko degu.\nOrain lazoarekin inguratu eta korapilo polit bat eginez lotuko degu oparia.\nPrest!. Badegu gure paketatze polita egina.\nBeno ba. Hau izan da gure proposamena.\nGustatu zaizue??. Guri asko, eta gainera gero gauzatxoak gordetzeko ere erabili dezakegu.\nOrain Patryren blogera eramango degu paketatze polita erronkan parte hartu dezan.\nHandik pasatzera gonbidatzen zaituztet beste proposamen eder guztiak ikustera, eta gurea atsegin izan badezue gure alde bozkatzera.


(Zeruko Argia, 1973-07-1/8,\nUrtebete joan da Idahoko lurralde zabal urrunetan izan nintzenez geroztik.\nBidaiak (irakurleak dakikeenez) ez beti nik neure kabuz eta desiraz hautaturik, eta Globe Trotter bat ez izanik ere, munduan zehar pitin bat ibilia naizela iruditzen zait. Eta euskaldunen multzoak anitz lekutan ezagutuak ditut.\nZergatik, beraz, Idahotik ekarritako oroitzapena denetan gailen? Zergatik ote?\nHauxe hasi naiz gaur neure buruan ikertzen.\nBaina ez naiz neure buruaz mintzatuko; nahiz eta, hein batez, idazlea beti ere, eta besterik ezinean, bere buruaz mintzo bada ere. Oso neureak nituzkeen arrazoietatik at, beraz, zerk gailenarazten ote du Boisekoa kanpoan igarotako egonaldi guztien artean?\nNoski! Boisen, Bruselan eta non-nahi, bi multzotan bana daitezke bertako euskaldunak: batera, inoiz sorterrira bihurtzeaz osotara etsi, eta zeharo bertakotzen saiatzen direnak bil ditzakegu; bestera, berriz, besoak han, baina bihotzak eta esperantzak Euskal Herrian atxiki dituztenak.\nHots, Parisen, Bruselan, Londresen, iruditzen zaidanez, euskaldunik gehienek, noiz izanen den ez badakite ere, “halako batez” etxera etortzeko asmoa dute. Kilometro gehiegi ez izanik, nahi izanez gero bederen etorri egin litezkeela iruditzen zaie. Parisen batez ere, eguneroko bizieraren gogorrak, gogoaren mailan bederen, uxatu egiten ditu hara joandakoak, eta sorterrira itzultzera bultzatzen. Oso amorraturik ere, eta beharbada amorruarengatik beragatik ere bai, noizbait honetaratzeko asmoa ez da haiengan iraungi. Bakantzetan, eta (ustez) nahi dutenean, hona etor, haizea har, garo-usaina hatsar, eta berriz... “urrungo lantegira” bihur.\nBrelek ederki kantatu duen Flandriako zelai goibel azkengabea, Jon Mirandek madarikatzen zuen paristar bulego ziztrina, Londresko giza-itsaso gaitza, hor daude, bai, eguneroko biziari itsatsirik. Baina, ustez bederen, utzi egin daitezke. Atzerrialdiak, osoa gerta badaiteke ere, ez dirudi osoa; ez bide datorkio inori goitik behera eta ezinbestean ezarria. Londresko, Bruselako, Pariseko euskaldunek, ene ustez, ez dute betiko urrundu direnik sinesten. Noizbehinka labur daitekeen atzerrialdian daude, hori bai; pitin bat bolada baterako lantegia urruti atzeman duenaren antzera.\nIdahon, berriz, besterik da, iruditzen zaidanez. Urruti ageri da Euskal Herria Boisetik, urrutiegi, oso urruti, betiko urruti.\nArrotza da giroa arrunt Idahon. Hizkuntza arrotz, bizimodua arrotz, basamortu gaitzak arrotz, mendi zuri eskergak arrotz, bakardade azkengabeak arrotz, indioak eta txikanoak arrotz, ekonomiazko bizi-maila gorena arrotz, herrien hirigintza arrotz, “Far West” hartako azken aztarna harrigarriak arrotz... Idaho atzerri da osoki.\nEta Idahotik, nahi izanik ere, ez bide da itzultzen; ez da Parisetik bezala itzultzen. “Jet” modernoek uste zindo hau pitin batez arindurik ere, askoren bihotz zolaren hondoan ehortzirik ideia berbera datza, nik uste: “Adio ene maitea, adio sekulako!”. Betiko agur, bai anarteko maitasun guztiei, betiko agur sorterriari. Eta beti hitzak oihartzun ozenak pizten ditu gizonarengan, hilkorra dela uste baino hobeki dakielako.\nHots, ederki zioen berriki Escarpitek, txalogarria dela, ikasle eta intelektual langileen asmoa: langilearen egoera bolada batez zuzenki, buruz buru, lanean bertan eta esku ahurrak maskurturik, ezagutzea; baina —zioen kazetari famatuak— langile-egoeraren betikotasuna galtzen dutelarik, funtsezkoena galtzen dute hain zuzen: ezin ihes egin.\nEta, uste dudanez, Idahora datorrena, betiko etorri da; eta badaki, eta egunero frogatzen du.\nNola etorria, edo nork edo zerk etorrarazia Idahora, bestalde? Atzerrialdi bati, berariaz hautatua izan denean, “turismo” deritza; eta erdizka bederen (ustez bederen!) utz daitekeen atzerrialdia, ez da, izan, egiazko atzerri-muinez oratua. Idahoraz gero, berriz, horrelakorik ez. Bizi beharrak sortu du Euskal Herrian euskaldun “menturazale” eta “ibiltari” horren gezurra. “Ford” eder luze distiranten atzetik ere, borondatetik at mamitu da bidaia eta sorterria utzi beharra; atzerrialdia (betiko, gehienetan) kanpotik onarrarazirik bezala nagusitu zaie hangoei. Atzerria, kasu honetan, inguramendua edo eguraldia bezalatsu itsasten da, nahiaz bestaldetik.\nEta Sun Valleyz oroitu naiz; Norvegiako fiordoekin batera neure bizi guztian ezagutu dudan eskualderik ederrena. Hantxe hil dira aurten, ordea, Idahoko Sekretario den Zenarruza jaunaren bi gurasoak, iaz nik biak bizirik ezagututa. Mende honen hasieran hara iritsiak, hantxe hil dira, atzerrian; eta olerki-ametsik oparoenak mami daitezkeen eskualde zoragarri hartan zendu. Heriotzak han ere kolpatzen baitu.\nIzadia, natura, ezin ederrago, ezin birjinago, ezin aratzago. Amets guztiak zilegi; baina... han.\nEta tximista batek argitu nau bat-batean: arrotz... betiko... irten ezin... bazterrak eder, miresgarri... ametsak oro zilegi... baso eder bat Payette Lake ezin ederragoaren ondoan... hiltzera bertan kondenaturik... Gizona! Gizonaren zortea zaio Idaho euskaldunari! Honetxek markatu nau, eta ez nekien! Parte batez bederen hauxe izan daiteke egia.\nEta Kafkaz oroitu naiz, eta Beckettez, eta Jeans astronomoaz; eta, nola ez, Pascalez: “Gizonaren itsutasuna, gabezia eta eskasia ikustean; Kosmos guztia mutu, eta gizona abandonaturik eta argirik gabe, itxuraz mundu zoko xume honetan errebelaturik, bere burura bildurik antzematean; bere horretan nork ezarri ote duen ez dakielarik, zertara etorri ote den eta hil ondoren zer bilakatuko ote den ezin ulerturik, eta inolako ezagueraz jabetzeko gauza ez delarik, dardaratu egiten naiz; gizon bat loak harturik estekatu, eta uharte idor soil beldurgarri batera eramanda, iratzartzean bere hartatik nondik edo nola ihes eginen ezin asmaturik, laztu egingo litzatekeen bezala”...\nAhaztu egin ohi zaigun geure atzerritartasun funtsezkoa piztu zen nigan Boisen, orain konprenitu dudanez. Giza zorte ezkutua da nigan euskaldun urrun haien egoera, ene ispilua izan ziren; eta horregatik daramazkit bihotzean iltzaturik.\nAtzerrian hil beharra! Horra hor Idahoren mezu hitz gabea. Etsi beharrak arrotzago eginarazten euskaldunak; eta ezin etsiak malenkoniatsuago, zoritxarrekoago eta tristeago. Egia zuen Irazusta zorigaitzekoak. Eta egia dute hurrengo belaunean, amerikar asko eta oso euskaldun gutxi aurkitu uste dutenek. Idahoko euskaldunen barne-egoera latzegia baita. Ezin eten, ezin itzul. Ezin aukera. Seme-alabentzako horrelako kinka gaiztorik nahi ez izateaz, nor harrituko? Zirt edo zart egin behar horretan, gehienek: “Adio sekulako... gure ondokoek bederen!”...\nEta Parisen ikusi ohi nuen Jabier Landaburu kezkatuaren aitor samin hura bururatzen zait: Lo más terrible sería para mí terminar un día enterrado en uno de estos cementerios de banlieue de París. Eta ez behin bakarrik entzuna, ez pentsa. Gizajoa! Han hil baitzen hura ere, zain, gaur gorputza Donibanen badatza ere.\nAtzerrian hil beharra! Gizon ororen patua. Eta horregatixe, nik uste, Idahoko oroitzapenak denetan gailen.\nAtzerrian hil beharra... Atzerritarren artean hil beharra ere bai! Ahazturik hil beharra, bai; baina arrotzen artean eta ilarako azkena hiltzeko segurantzia ere bai. Horra hor Idahoko euskaldun multzoaren geroa: arrotz gisa suntsitu beharra.\nEta hau ere, zalantzarik ez, inkontzientearen mailan bederen, oso ilunpetan bestelakoturik ere, Euskal Herriaren irudia izan date; eta berriz ere, hortaz, ene bihotzean itsatsi...\nIdaho! Atzerrian hil beharra! Kafka judua zen, Camus aljeriarra, Unamuno euskalduna; eta hirurok beren herrien jatorrizko izaeraren ukatzaile. Zergatik ote?\nPascal... jansenista zen, eta deserrian ikusten zuen gizona. Ezer sakonik esan ote lezake bestela atzerriaren gogorraz, erbesteko ur garratzik inoiz dastatu ez lukeenak?


Pilareko zubia erraz hasten da errepideetan | Consumer\nPilareko zubia erraz hasten da errepideetan\nBigarren mailako bideetan arreta handiz ibiltzeko eskatu du Zirkulazioak\nZirkulazioaren arintasunak Trafiko Zuzendaritza Nagusiak Pilareko Zubiaren ondorioz abiarazitako operazio bereziaren lehen orduak markatu zituen. Eragozpen bakarrak euriak ekarri zituen, Espainiako erdialdean eta iparraldean intentsitate bereziz agertu baitzen, eta Madrildik ateratzean eta Kataluniatik Valentziarako bidean zihoazen kostan auto-ilarak eragin zituen. Trafiko Zuzendaritzak bigarren mailako bideetan kontuz ibiltzea gomendatzen du, jaietan ezbehar-kopurua handitu egiten baita, eta Aragoi, Katalunia eta Balear Uharteetako prezipitazioei kasu egitea.\nEragiketa berezia igandera arte eginen da, 24:00etan. Aldi horretan DGTk zazpi milioi joan-etorri aurreikusten ditu, batez ere hirigune handietatik turismo-eremuetara eta festa-eremuetara, hala nola Zaragozara, eta, horren ondorioz, handitu egin da alkohol-, abiadura- eta kaskoaren eta gerrikoaren kontrol-kopurua, puntukako gidabaimen berriaren zigor-efektuez gehiago kontzientziatzeko.\nEgun horietarako trafikoa arautzeko beste neurri batzuk hauek dira: 500 kilometro errei gehiago jartzea bide aseen edukiera handitzeko, puntako orduetan obrak etetea eta salgai arriskutsuen ibilgailuak murriztea.\n2005eko garai berean, 72 hildako izan ziren errepideetan, eta horietatik 21 hil ziren hilaren 12an; 2004ko zubian, berriz, 68 hildako.\nAireportuetan hegaldiak normaltasunez eta gorabehera nabarmenik gabe egiten dira. Barajasko aireportuan, zubitik irteteko eragiketaren lehen egunean, 1.326 hegaldi zeuden programatuta, Espainiako Aireportuen eta Aireko Nabigazioaren (AENA) arabera. Atzoko 18:00ak arte 858 ibilbide programatu ziren.\nAurreikuspenen arabera, Madrilgo aireportuak 7.118 hegaldi egingo ditu atzo eta datorren astelehenean, 1.062.600 plaza eskainiz.\nEgun horietan, bidaiariei laguntzeko neurriak indartuko dira, hegazkin-konpainiekin, handling agenteekin, Estatuko Segurtasun Indarrekin eta udaltzaingoarekin lankidetzan.\npilar-eu trafiko zubi


Euskal mobida Amerikar Estatu Batuetan - denetik - borthuzai\nAspaldi ikusi genituen euskaldunak(???) zestapuntako herramintaz indioak akatzen western batetan.\nThunder in the sun 1959 (El desfiladero de la muerte)\nGerotxoago etorri zen McGyver ETAk bahituriko turista bat askatzera.\n(McGyver soka lepoan duela, kontuz!!)\nZabaldua da bestalde, zine industria estatubatuarra krisian omen dagoenaren zurrumurrua, gidoi berri freskoak falta direla, remake-ak besterik ez dituztela egiten... eta halako batetan berriz ere gutaz oroitu dira guztion nagusi omen direnak.\nGaur iritsi zaidan email batek dioenez bada laSexta katean Anillo-E izeneko telesail bat (ez galdetu zertaz doan sekula santan ez dut eta ikusi)\neta bertan ETAk marinel estatubatuar bat bahitzen du, ondoren Madril inguruko kortijo batetan lekutua omen dagoen kanping denda batetan sartzeko, eta honako eskaera hauek egiteko gobernu amerikarrari:\n- Nazio Batuen Erakundean (osea, ONU-n) Euskal Herriaren independentzia babesteko\n- Espainiak 500 miloi dolarretako laguntza emateko euskal estatua sortzeko\nDirudienez amaieran generala hiltzea pentsatzen dute eta zuzenean ematen ETAren webgunean. Hil ere katana antzeko zerbaitekin egiten omen dute. Hemen doaz mezuarekin batera bidali dizkidaten irudiak:\nInterneten pixka bat gehiago begira jardun dut eta ETAko kide bezala Lucía Solá izeneko argentinar neska liraina agertzen omen da.\nBlog honetan telesail honetako kapitulu horretxen elkarrizketak ere agertzen dira. Oso onak :-)\nanillo-e e-ring eta euskaldunak\nbootxo 2007-01-31 20:56 #1\nMcGyver-en kapitulu hori ikusi ondoren amaitu zen nire bereganako amodio istorioa.
E-ring-ena, berriz, ba hori, betikoa...

Hori dela eta, nire proposamena luzatzen dut hemen: Brave Heart bezalako megaprodukzio bat egitea euskaldunon aldeko jarrera munduan zehar zabaltzeko:

Titulua: Aurrera bolie! (The basque rolling stone bezala ere itzuli daitekeena; komertziala izan daiteke)

Zuzendaria: Alex de la Iglesia (akzioaren aldetik), Juanma Bajo Ulloa (historia psikologikoa garatzeko) eta Montxo Armendariz (rollo amorosoa)

Protagonistak: Estitxu Fernandez (erranen dizuet) eta Julian Iantzi (aupa txabalote!).

Kokapena: Errolanen garaipenarena

Hizkuntza: Euskaraz errodatua eta gero subtituluak ingelesez (Mel Gibsonen bidetik)

Sinopsia: Euskaldun herri jatorra asediatuta bizi da kanpotar erasoengatik, izan ere, beraien kultur anzestralarekin amaitu nahi dute (inbiriagatik eta oso gaizto gaiztoak direlako). Trama historiko honen artean, Estitxu (Lur) eta Julian (Eki) bikote gazte eta ederren maitasun harremana garatuko da. Sufrimendu, extra eta odol litro askoren ondoren Errolanen garaipenarekin amaituko litzateke filma; noski, euskaldunen jatortasuna agerian utziz.

\naitorr 2007-01-31 23:50 #2\n
jaja, kristona hauxe!
\nindezent 2007-02-01 09:29 #3\n
Jode Bootxo, ni apuntatzen naiz pelikula hori ikustera jajaja eta E-ringeri dagokieonean... ez naiz gai komentariorik egiteko, hitz gabe utzi nauzu.
\n
Ez dakit gogoratzen zareten baina el chacal-en azken bertsioan ere agertzen zen ETAko neska bat. Denak emakumeak izango al dira? Agian horregatik egongo dira hain gutxi kalean zehar gauetan... ba, nire gauzak
\nBootxo 2007-02-01 09:59 #4\nIndezent, ikusteko lehenago egin egin behar...  Gidoilari lanak egiteko prest? ;-p
\nindezent 2007-02-01 10:21 #5\nGidoia izango da errazena, zailena Iantzi eta Estitxu bezelako bi hego kudeatzea izango da. horretarako esperientzia gehiago behar da edo pazientzia gehiago...\nborthuzai 2007-02-01 18:34 #6\n:-D oso ona bai aitorr :-)
par egiten dugu baina tamalgarria da benetan, eta gero estatubatuarrek Lars von Trier kritikatzen dute bere Dogville filma estatu batuetan kokatu zuelako, zuzendari daniarra sekula han izan ez delarik.

bootxorena berriz, la ostia da! ikaragarrizko ideia!
:-)
ea bewaterrek oraindik etb aldean kontaktuak dituen eta presupuestoa lortzen dugun...
ni desde luego extra lanetarako prest, eta gaur egungo teknologiarekin beste pare batekin roldan edo bush berari ere aurre egiteko adina gara!
\nbootxo 2007-02-02 00:54 #7\nBootxok   dioenarekin bat  nator denean, bano hortarako superprodukzio baten adinako dirua da medioak behar ditugu
\nBootxo 2007-02-02 09:16 #8\nBai, bai, argi dago dirua lortu beharko dela. Uste duzue Jaurlaritza, Euskaltel, Caja Laborala interesatuta egon daitezkeela hemen inbertitzeko?

Portzierto, azken mezua idatzi duzunak izena uruspatu didazu...
\nborthuzai 2007-02-02 09:18 #9\n
Ez dut uste Caja Laborala interesatuko denik indenzent gidoigilea dela enteratzen denean!
\n
Demontre! Azken post horietako bat gehiago eta astelehenean blog-a txapatuta topatuko dek!
\nindezent 2007-02-02 12:47 #10\nJode... Autobus zerbitzuekin ezin naiz sartu ala? Horixe bakarrik falta zen! Eta uniko kontuena... hori beste mobida bat da, luzeeeeeeeegia.


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Metal Eraikuntzen Irudikapena (Modulua)" topic_facet:"Interpretazio grafikoa (Modulua)" topic_facet:"Makineriako Irudikapen Grafikoa (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Metal Eraikuntzen Irudikapena (Modulua) Proposatutako gaia: Interpretazio grafikoa (Modulua) Proposatutako gaia: Makineriako Irudikapen Grafikoa (Modulua)\n1 Ekipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) Interpretazio grafikoa (Modulua) 1 Lanbide Heziketa Makineriako Irudikapen Grafikoa (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


(«Apolo 16» orritik birbideratua)\nApolo programaren misiorik emankorrenak ASLEP esperimentu multzoa kokatu zuen Ilargiaren gainazalean\nIlargirako bidea hartu zuen bosgarren misio tripulatua 1972ko apirilaren 16an jaurti zen, Saturn 5 jaurtitzailea erabilita. Ilargiko 8,6ºH 15,5ºE koordenatuetan kokatu zen. Tripulazioa John W. Young komandanteak, Ken Mattinglyk eta Charles M. Dukek osatzen zuten. Ilargiratze moduluak "Orión" izena hartu zuen. Cayley izeneko lautadetan egon ziren, Apollo 11ren Lasaitasunaren Itsasotik 240 kilometro hegomendebaldera. Ilargian eman zuten denboran hiru esplorazio periodo egin zituzten: 7 ordu eta 11 minutuko EVA-1, 7 ordu eta 23 minutuko EVA-2 eta bost ordu eta 40 minutuko EVA-3a. Hiru esplorazio horietan rover-arekin ilargiko materialaren muestrak hartu ziren, guztira 98kg hartuta. Bestalde, ALSEP izeneko estazio zientifikoa eraiki zuten eta mota askotatako argazki kamerak erabilita - ultrabioleta kamerak, kamera panoramikoak, kartografia kamerak - 14.000 argazki inguru atera ziren.\nYoungek nahigabe apurtu zuen kable baten ondorioz, ezin izan zen Ilargiaren tenperatura eta fluxu termikoa neurtuko zuen esperimentua egin. Halaber, froga sismikoak egiteko morteroak 19 aldiz tirokatu zuen baina LEM izeneko igotze moduluak ezin izan zuen Ilargian inpakturik egin. Astronautak Ilargian ziharduten bitartean, Ken. Mattinglyk "Casper" izeneko modulu mandua gidatu zuen. Horrez gain, Mattinglyk kamera kartografikoekin argazkiak ateratzeaz arduratu zen. Apollo 16a 3 egun, 9 ordu eta 39 mnutu eman zituen espazioan, eta, Lurrera bueltatu baino lehen, subsatelite txiki bat jarri zuten orbitan argazkiak atera zezan. Subsatelite hura Mattinglyk jaso zuen ordu bat eta 24 minutu iraun zuen espazio irteera batean. Espazio-ontzia Ozeano Barean itsasoratu zen 1972ko apirilaren 27an. Bidaiak 265 ordu, 51 minutu eta 5 segundu iraun zuen, orbitari 64 buelta eman ondoren eta "Ticonderoga" hegazki-ontziak jaso zuela.


Hemen zagoz: Sarrerea > Sustraiak > Argibideak > Gaur egun > Orue - Eubako Berriak > Aita Ferinen abadetzako Urrezko Eztaiak\nAita Ferinen abadetzako Urrezko Eztaiak\nBakotxak egiten ditu bere AUKERAK eta bere BIDEAK, bizitzako jazoerak ospatzeko.\nBeste askotan lez, badira pertsona batzuk euren burua erakustera joten dabenak zelan edo halan. Badira beste batzuk, ostera, “gorde-gordeka” jokatzen dabenak, inok igarri barik. Izan ere, bakotxak egiten ditu bere AUKERAK eta bere BIDEAK, bizitzako jazoerak ospatzeko, bere ERARA.\nHolakoren bat jazo jaku AITA FERMINegaz. Jazoera berak hori eta gehiago merezi eban: bere abadatzeko 50 urte izan dira. Jazoera zoragarria benetan! Baina berak LAGUNARTETXOAN ospatu gura izan dau, beretarren artean, bere Alkartean, beste barik. Hauxe ospatu eben Euba-Oruen 2014ko abuztuaren 2an.\nGoizeko Eukaristia “JESUKRISTO ABADE NAGUSI ETA BETIKOAREN” jaiegunekoa, bere bizitzaren ispilu eta eredu. Dan-dana isilean eta xumetasunean. Ondoren... “bestelako” ospakizuna alkarteko mahai inguruan. Ez gitxi be!\nGure ZORIONIK beroenak bere 50 urteokaitik, baita bere ospatzeko aukeragaitik, gaurko mundu zaratatsu honen erdian. ESKERRAK euskeraren eta euskal kulturaren alde egindako guztiagaitik, hain barruan daroa eroan be ta... Eta “Bidean.net” webgunetik gure eskerronik beroena, bera izan da “akulari” hasieratik euskal ekintza honetan eta gaur ere ez deusku baketan izten.\nESKERRIK ASKO danagaitik, Aita Fermin! Hau eta beste askogaitik. EKIN, arren!


Ikuskizuna - Amaren intxaurrak\nPirritx, Porrotx eta Marimotots pailazoek Amaren intxaurrak ikuskizuna aurkeztuko dute urriaren 16an, Zamudion. Zamudioko euskara elkarteak antolatutako ekitaldia da eta haren bazkideek elkartearen egoitzan eskuratu ahalko dituzte sarrerak irailaren 27an, 28an eta 29an. Sobera dauden sarrerak Zamudioko estankoan ipiniko dira salgai irailaren 30etik aurrera. Ikuskizuna Zamudioko kiroldegian izango da 18:00etan.\nIkuskizuna - Amaren intxaurrak Zamudioko kiroldegia\nFutbolin txapelketa. Urriaren 16an, 20:00etan, Gaztestazioan.\nFutbolin txapelketa Gaztestazioa


Mediku Solidarioak Madril-Dakar rallyan izango dira, eta laguntza humanitarioa emango dute Afrikako herrialde batzuetan. | Consumer\nMediku Solidarioak Madril-Dakar rallyan izango dira, eta laguntza humanitarioa emango dute Afrikako herrialde batzuetan.\n35 pertsonak eta hamabi ibilgailuk osatzen dute konboia, eta osasun-materiala, botikak, mantak eta jostailuak eramango ditu.\narabera: Astelehena, 2001eko abenduaren 31\nOndoz ondoko bosgarren aldiz, Médico Solidarios GKEak karabana humanitario bat antolatu du 2002ko Paris-Dakar rallyan parte hartzeko, gaur Madrilen jokatzen den tartean, eta laguntza humanitarioa eman du karrera hori egiten den Afrikako herrialde guztietan.\nKonboiak 35 pertsona eta hamabi ibilgailu ditu, autoak eta lur orotako kamioiak tartean, eta Espainiako hiriburutik aterako da, hainbat osasun-material, botika, manta eta jostailuz beteta. Karabanak elkartasun etapak egingo ditu Maroko, Gambia, Ginea Bissau, Ginea Conakry eta Senegalgo herrietan.\nProiektu horrek Madrilgo Udalaren laguntza du, eta, gainera, karabanako kamioietako bat finantzatu du, 500 manta eman ditu eta Samurreko hiru boluntarioren eta Suhiltzaileen beste baten lan desinteresatua eskaini du.\nAldi berean, Kataluniako Sendagile Solidarioen (Metges Solidaris) beste konboi bat atera zen atzo Bartzelonatik, eta hirurogeita hamar tona osasun-material, arropa eta eskola-materialez bete zen. Konboi horren helburua Ginea Conakry eta Sierra Leonako errefuxiatu-eremuei laguntza materiala eta logistikoa ematea izango da, baldintza penagarrietan lekualdatutako 400.000 pertsona bizi baitira han. Konboiak garraiatzen duen materialaren zatirik handiena bederatzi ibilgailuk osatzen dute, besteak beste, lur orotako kamioiak eta anbulantziak, eta malaria, hesteetako infekzioak eta arnas aparatuko gaixotasunak arintzeko funtsezko botikak eta osasun-materiala ditu.\nlaguntza humanitarioa Madrid-Dakar-eu Médicos Solidarios-eu


EAJ-PNV Gipuzkoako Batzar Nagusiak: EAJ-PNV-K SALATU DU BILDUREN AGINTEKO FORU ALDUNDIAK ARKUPE SISTEMA IMPOSATU NAHI DUELA KOSTA ALA KOSTA\nEAJ-PNV-K SALATU DU BILDUREN AGINTEKO FORU ALDUNDIAK ARKUPE SISTEMA IMPOSATU NAHI DUELA KOSTA ALA KOSTA\nBatzarkide jeltzale Aintzane Oiarbidek esan du, Larraitz Ugartek Arkupe sistema Foru Araua onartu gabe esleitu duela eta horrek ondorioak izango dituela, izan ere, Foru Aldundiak dirua galduko du bidesarien sistema hori zuzenbide-bermerik gabe egin duelako.\nLarraitz Ugarte foru diputatua Batzar Nagusietako Mugikortasun eta Bide Azpiegituretako batzordean agertu da gaur goizean eta, bertan, Deskargako lanen finantzaketaren egoerari buruz hitz egin du. EAJ-PNVren batzarkide Aintzane Oiarbidek foru diputatuaren noraeza salatu du, izan ere manipulatzen jarraitzen du bere porrota estaltzeko, hain zuzen ere, errepideen finantzaketa eta mantentze lanen gaineko Bilduren porrota estaltzeko. Eta horretarako, Arkupe sistema inposatu nahi du kosta a la kosta.\nHorren harira, Oiarbidek Larraitz Ugarteri honakoa eskatu dio: “Ez nahasteko Deskargan bidesaria jartzeko beharra eta Arkupe sistemaren ezarpena. Izan ere, Arkupe sistemak ez du gipuzkoar gehienen babesa eta ez du bermatzen atzerriko kamioilariek ordaintzea errepideak erabiltzeagatik”. Horrenbestez, EAJ-PNVren batzarkideak Mugikortasun eta Bide Azpiegituretako foru diputatuari eskatu dio, aintzat hartzeko lehengo legealdiko bidesarien gaineko talde-txostengilearen ondorioak, izan ere oraindik indarrean daude eta alderdi politikoen zein gizartearen gehiengoaren adostasuna dute”.\nEra berean, jeltzaleen hautetsiak segidakoa esan du: “Berriro ere agerian gelditu da foru diputatuak gezurra esan duela. Larraitz Ugartek esan du lehengo legealdian EAJ-PNVren aginteko Foru Aldundiak ezkutuan negoziatu zutela banketxeekin Deskargako lanen finantzaketa. Hori gezurra da, izan ere alderdi politikoek akordioa ezagutzen zuten eta, hain zuzen ere, akordio horri buruz Batzar Nagusietan luze eta zabal hitz egin zuten, baita Bidegi sozietate publikoaren administrazio kontseiluan ere. Are gehiago: akordioak Bidegiren administrazio kontseiluaren gehiengoaren adostasuna izan zuen”.\nAintzane Oiarbidek, halaber, Larraitz Ugarteri eskatu dio, demagogia egiteari uzteko, eta honakoa gogorarazi dio: “Larraitz Ugartek proposatu zuen bidesariak ezartzea Gipuzkoako autobia eta autobide guztietan. Beraz, bere garaian Donostiako bigarren ingurabidean egin zen bezala, foru diputatuak foru arau dekretua egin dezake Deskargan bidesaria ezartzeko”.\nGainera, Oiarbideren ustez, ulertezina da gaur Larraitz Ugartek egin duena: “Ez dugu ulertzen zertara etorri den gaur Larraitz Ugarte Batzar Nagusietara, Deskargako bidesaria ez jartzeko eskatzera, gainerako alderdiei beldurra sartzera Arkupe sistema onartzeko, edo lehengo legealdiko EAJ-PNVren aginteko Foru Aldundiaren aurka egitera – nahiz eta EAJ-PNVren foru gobernuak ondo lotuta utzi zuen Deskargako lanen finantzaketa, izan ere banketxeekin akordio egokia lortu zuen –“.\nAzkenik, EAJ-PNVren batzarkideak gogorarazi du, Larraitz Ugartek Arkupe sistema Foru Araua onartu gabe esleitu duela eta horrek ondorioak izango dituela, izan ere, Foru Aldundiak dirua galduko du bidesarien sistema hori zuzenbide-bermerik gabe egin duelako.


Mac GB 10 GB Ethernet-ekin berritutako atalean agertzen da Mac-ekoa naiz\n10 GB Ethernet-eko Mac mini berritutako atalean agertzen da\n10 GB Ethernet-eko Mac mini berritutako atalean agertzen da. Apple-k 2018an egindako Mac mini bat da eta kasu honetan Ethernet konfigurazio azkarrena gehitzen du. Kasu honetan, eredu espezifikoak oinarrizko guztietatik goira doazen zehaztapenak gehitzen ditu alderdi guztietan eta dagoeneko badakizu birgaitutako ekipamendu horiek ezin direla erabiltzailearen gustura konfiguratu, beraz eskuragarri dagoen aukera aukeratu beharko duzu interesa duzula.\nMac mini birgaituen prezioa aldatu egiten da modeloaren arabera eta 1.300 euro pasatxoren truke aurki dezakegu indartsu hauek erakusten dituen goikoetariko bat. zehaztapenak 3.100 euro pasatxo:\n64 GB 4 MHz DDR2.666 SO-DIMM memoria\nLau Thunderbolt 3 ataka (gehienez 40 Gb / s)\n10 Gb Ethernet ataka\n10 GB Ethernet-eko Mac mini ez zegoen atal honetan eskuragarri orain arte eta gainerako ekipoekiko desberdintasun nagusia ordenagailu txiki hauen banda zabalera handiagoarekin duen konexioa da.\nMac mini-k Mac-eko portu eta konektibitate aukera polifazetikoenetako batzuk ditu, laneko prozesu eta egoeretara egokitzeko aukera emanez. Mac mini-k 10/100 / 1000BASE-T (1Gb) Gigabit Ethernet onartzen du RJ-45 konektorea erabiliz. Sareko konexioak 10 aldiz azkarrago nahi badituzu, 10 Gb Ethernet aukera aukera dezakezu, NBASE-T sareko abiadura estandarrak onartzen dituena 1 Gb, 2,5 Gb, 5 Gb eta 10 Gb RJ-45 konektorearen bidez.\n10 Gb Ethernet teknologia erabiliz, Mac mini-k banda zabaleko konexio handiagoa eskaintzen du fitxategiak mahaigainen artean partekatzeko, errendimendu handiko sareko biltegiratzearekin lan egiteko edo datu bolumen handiak kudeatzeko.\nArtikuluaren bide osoa: Mac-ekoa naiz » Mac ordenagailuak » Mac Mini » 10 GB Ethernet-eko Mac mini berritutako atalean agertzen da\nPantaila bikoitza teklatu birtualarekin eta haririk gabeko kargatzeko gaitasunekin ordenagailuan: Apple ideia\nMicrosoft Defender macOS-erako, jatorriz bateragarria da M1 prozesadoreekin


Jendarmeek darabilten GLI F4 granadak gorreria eragiteaz gain lur zatiak harrotzen ditu 2 ingururaino. (Argazkia: Nantes Revoltée)\nLundi Matin hedabide elektronikoak zabaldu duenez, dagoenekoz jendarmeak 4.000 granadatik gora bota dituzte Notre-Dame-Des-Landesen erasoari eusten diotenen gainera. Lekuan diren beste eragile askoren gisan, ATTAC erakunde altermundialistak ere sare sozialetan zabaldu ditu militanteek kopuru harrigarrietan bildutako granaden ontzien irudiak:\n— ATTAC 44 (@44Attac) April 13, 2018\nZADean poliziei aurre egiten dietenek beren buruen gainera iristen ikusten dituzte 50-200 metro urrutiagotik Cougar fusilekin jaurtitako granadak. Batzuk, negar-eragileak, sei ataletan banatzen dira, su hartzean pozoi kimikoa zabaltzeko.\nJendarmeek Notre-Dame-Des-Landesen darabiltzaten granadak. Ezkerretan negar eragileak. Eskuinetan txokeko uhinak eragiten dituztenak\nAre gogorragoak dira, ordea, beste granada batzuk, morteroaren balak bezala datozkienak goitik behera. Lundi Matinek dioenez, “ekintzaileek ikasi dute horiek ezagutzen eta oihu egiten dute, batean “grenade” [ke negar-eragilea dakarren granada] edo “assourdissante” [gorreria eragiten duen munizioa], behatzez hura markatuz eta belarriak azkar itxiz. Lurra jotzean kartutxo hori lehertu egiten da, ke beltza askatzen du eta hots bortitza eragiten, bi metro ingururaino harrotuz lurra eta lokatza”.\n25 gramo TNT omen daramatzan material militar horrek GLI F4 du izena, SAE ALSETEX konpainiak ekoizten du eta fabrikatzaileak dioenez “egoera benetan zailetan manifestariak desestabilizatzea du helburu”. Ekoizleak “eragin psikologikoa” deitzen duena benetan osatzen dute leherketatik 5 metrora 165 dezibelioko zarata egiten duela, baina baita txokeko uhin bat ere. Hein batean material horrek jota daude Notre Dame Des Landesko 160tik gora zaurituak.\n— Lecoffre Thomas (@LecoffreThomas) April 13, 2018\nJendarmeen kale-guduko materialak eragiten dituzten kalte fisikoen zenbait irudi zabaldu dira sare sozialetan. Ez gehiegi eta ia denak ekintzaileek beraiek zabalduak... agintariek kazetariei dabekatu baitiete setitatutako gunean sartzea. Hala ere, kale-gudurako material horien kalteak esajerazioak ez direla erakusten duten frogarik onena zauritutako jendarmeak berak dira: Richard Lizurey jenerala buru duten jendarmeetako batzuk ere ospitalera urgentziaz eraman behar izan dituzte arma horien eraginez, aurrean dauzkaten ekintzaileei jaurtitzen hasita beren oinetan lehertu zaizkielako.\n— skip (@manuballista) April 11, 2018\nKanal hauetan artxibatua: Bretainia | Frantziako polizia


Posted by Gorka Bereziartua in Kulturgintza, Nazioartea\nKonturatu zineten zer salatu zuen Benjamin Naishtatek Donostiako Zinemaldian, Rojo filmarengatik irabazitako zuzendari onenaren Zilarrezko Maskorra eskuan zuela? Argentinak Kultura ministerioa desegin duela. Ministerio oso bat, ez si eta ez no, estatu-idazkaritzaren mailara jaitsi dute eta orain Hezkuntzaren menpe dago –eta ez Kultura bakarrik, Energia, Enplegua, Agroindustria, Osasuna, Zientzia eta Teknologia, Turismoa eta Ingurumena ere beheratu ditu Macriren gobernuak, estutasun...\nHau da, zoritxarrez, benetako “politika berria”\nPosted by Gorka Bereziartua in Nazioartea, Politika\nFrantziako eskualde hauteskundeen emaitzek gogorarazi didate Slavoj Zizek filosofoak duela bost urte esandako zerbait. Potentzialki oso arriskutsuak diren garaiak bizitzen ari gara. Europan gertatzen ari da mundu guztia arduratu beharko lukeen zerbait: orain arte, herrialde arrunt batean, tentsio politikoa izaten zen ezker moderatuaren eta eskuin moderatuaren artean. Bi alderdi handi egoten ziren eta horietatik aparte beste marjinal batzuk: alderdi faxista txiki batzuk, ekologista batzuk…...\nRodolfo Walshen hiltzaileetako bat atxilotu dute\n1977ko martxoaren 25ean Rodolfo Walsh idazle eta kazetaria bilkura klandestino baterantz zihoan Buenos Airesen. Hilabete batzuk zeramatzan etxetik kanpo lo egiten: armada sartua zitzaion berean, leku hura ez zen gehiago segurua izango. Bezperan publikatu zuen Argentinako Junta Militarrari zuzendutako gutun irekia, estatu kolpearen lehen urteurrenarekin bat eginez. Bahiketak, desagerketak, politika ekonomiko neoliberalak, langabezia, pobrezia salatu zituen; eta gutunaren azken lerroetan ez zuen...\nDurao Barroso, beldurrezko ipuin bat\n“Kontakizun berria” eraiki nahi du Jose Manuel Durao Barrosok Europar Batasunarentzat eta, ze zortea aizue, Donostian hasi nahi du ipuina eskribitzen. 2016aren eskutik etorri da eta, kontatuko duena bezain inportantea iruditzen zaigu berari buruz konta daitekeena. Izan ere, ez genuen ezagutzen Durao Barrosoren narratzaile gaitasuna. Beste diziplinetan izan da abilagoa. Antzerkian, adibidez. Nahiz eta Irakeko inbasioa bultzatu zuen Azoreetako argazkian agertu, Bush, Blair eta Aznar baino...


Alzheimerraren test diagnostiko bat garatu dute, listuko markatzaile batean oinarrituta - ZientziaEus\n2017/02/20 Elhuyar Zientzia Iturria: Elhuyar aldizkaria\nArg. Geroa Diagnostics\nListuan azaltzen den biomarkatzaile batean oinarrituta, Alzheimerra izateko arriskuaren berri ematen duen test diagnostiko bat garatu dute Geroa Diagnostics laborategietan. Gorka Orive EHUko Farmaziako irakasle eta Geroa Diagnosticseko ikertzailearen esanean, helburua metodo diagnostiko erraz bat sortzea da, Alzheimerraren lehen sintomak azaldu aurretik diagnostikatzeko. "Izan ere, orain erabiltzen diren metodoak konplexuak eta garestiak dira; esaterako, likido zefalorrakideoaren analisia eta PET edo RMN bidezko iruditeria", azaldu du Orivek. Horrenbestez, garatu duten testa oso lagungarria izango litzateke asaldura erraz diagnostikatzeko eta tratamendu goiztiarra ezartzeko.\nBiomarkatzaile hori berria da, eta, Geroa Diagnosticsekoek jakinarazi dutenez, patentatuta dute. Orain, testa probatzen ari dira, Harvard Unibertsitatearekin eta Massachusetts Ospitalearekin lankidetzan. Orivek dioenez, "dagoeneko 700 lagunekin probatu da, eta ikusi dugu oso baliagarria dela kasu positiboak zein negatiboak diagnostikatzeko.”\nHilabete batzuk barru, baliozkotuta egongo dela espero dute. Gaitzaren arriskua diagnostikatzeko ez ezik, tratamendu berriak garatzeko ere baliogarria izango delakoan daude. Gainera, Parkinsonaren diagnostikoan ere lanean ari direla aurreratu dute.


Egunkariek oraindik beren balioa gaizki baloratzen dute Martech Zone\nAsteazkena, urria 14, 2009 Urriaren osteguna 15, 2009 Douglas Karr\nDenbora pixka bat igaro da egunkarien inguruan. Industriatik etorri nintzenetik, oraindik nire odolean dago eta seguruenik beti izango da. Inoiz lan egin dudan lehen egunkaria salgai dago, eta hemengo egunkaria azken hatsa botatzen ari da. Askok bezala, jada ez dut egunkaria irakurtzen, Twitter bidez gomendatutako artikulu bat edo digeritzen ditudan jarioen bat ikusten ez badut behintzat.\nHilabete honetan .NET aldizkaria Google-k eta micropayments-ek nola egin dezaketen jakiteko artikulu laburra aipatzen du gorde egunkariaren industria. Badirudi Google-k gomendio bat aurkeztu diola Amerikako Egunkari Elkarteari mikropaguak erabiltzeko planari buruz. Egia esateko, ideia ikaragarria dela uste dut. Egunkaria online irakurlegoa ez dago oso ondo - beraz, ez dut uste zentimo bat edo bi eskatzea denik erantzuna.\nEgunkariak itsu daude beren balioarekin. Doako prentsak historia koloretsua du herrialde honetan ...% 40ko irabazien marjinak gertatu ziren egunkariaren txoko guztietan iragarkiak estutzeagatik. Joan edozein egunkarietako batzordera eta eztabaida iragarkien diru-sarrerei buruzkoa da eta irabaziak lortzeko hildako zuhaitzetan tinta inprimatzen jarraitu behar da. Joan egunkarietako edozein agenteri eta kontua da langileak nola murriztu, egunkarietako kostuak txikitu eta, orain bakarrik, irabaziak linean nola hasi.\nElkarrizketa horietako edozeinetatik kanpo geratzen da kazetarien talentu izugarria sakondu eta artikulu sakonak idazteko, jendea entretenituta mantentzen dutenak eta gure demokrazia kontrolpean mantentzen dutenak. Duela pare bat urte, hori esan nuen albisteak saltzea hil da... Hori berriro pentsatzen ari naiz.\nHona hemen egunkariei emandako aholkuak:\nEz saldu zure edukia irakurleei. Horren ordez, saldu zure edukia atari, webgune eta enpresei. Baimendu webguneek erakutsi nahi duten informazioa bilatzeko eta iragazteko, baimendu edukia beren webgunean integratzeko eta eman aurkezteko nahi duten moduan aurkezteko ... kostuarekin.\nEgunkariak urteen poderioz publizitate euskarri eraginkorrak izan daitezke, baina beren sustraietara itzuli behar dute ... eduki bikaina eskainiz beren industria eta eskualdeetako idazle talentudunekin.\nIstorio bat ideiatik inprimatzera eramateko prozesua, nire ustez, azken urteetan suntsitu den prozesu izugarria da. Egunkariek sustraietara itzuli behar dute biziraun nahi badute. Utzi kazetariei izen bat egiten, beren edukien errendimendua ordaintzen, rock izarrak izaten utzi. Horrek ez du esan nahi kazetariek arima saldu behar dutenik ... ulertzen dute ospe garbi baten garrantzia.\nPertsonalki gustatuko litzaidake edukia osatzea Martech Zone kazetari profesionalen edukiarekin, beraz, gaiak eta edukiak zabalak dira sakona ... kostuak baxu mantenduz.\nIndustriatik kanpokoek dagoeneko aukera ikusten dute. Taulbee Jackson lagunak abian jarri du Eduki digitalen zerbitzu latzak, eta bere enpresa egunkariaren industriari bai prozesua eta bai talentua maileguan hartzen ari da. Ironikoki, bertako egunkariak artikulu bat egin zuen abioan.\nEz nago ziur egunkariek bere burua ateratzeko itxaropenik ba ote dagoen. Gorroto nuke, ordea, erakunde horien talentua galtzen ikustea. Eduki bikaina zaila da gaur egun aurkitzea ... horregatik, gero eta bilaketa sofistikatuagoak eta sare sozialak behar dira. Egunkariek hutsunea gainditu, talentua mantendu eta errentagarritasunera itzul daitezke.\nTags: negozio bideoacazoomibezeroarentzako arreta ordezkariainfografiaren historiaestropezusinkronizatu\nOct 15, 2009 1-n: 46 PM\nHonekin arrazoi duzula uste dut. Egunkarien industria albistegietan zegoen (eta berriro egon beharko luke), ez publizitatean. Zergatik ez jadanik dutena aprobetxatu - berriemaileak - eta eman haien eskulanak trafikatzeko azpiegitura. Eredua agentzia jakin batzuekin bat egiten duten higiezinen agenteen antzekoa izango litzateke.\nOct 16, 2009 12-n: 49 PM\nEgunkarien sareko irakurlegoa "ez dagoela oso ondo" diozu. Quantcast-en arabera:\nNYTimes.com -> sailkapeneko 45. gunea\nLATimes -> sailkapeneko 110. gunea\nSFGate.com -> sailkapeneko 133. gunea\nWashingtonPost.com -> 152. gunea\nNYDailyNews.com -> 160. gunea\nTokiko guneak direla kontuan hartuta (nahiz eta hauek erakarpen nazionala izan), eta maila horiek facebook, google eta yahoo bezalako guneen aurka daudela, irakurlegoa nahiko ona dela esango nuke. Dirua irabazteko duten gaitasuna beste galdera bat da.\nUrratsa 19, 2009 at 3: 31 AM\n@Halwebguy maila argazkia da, mesedez begiratu enpresa horietako joerak. Nytimes 2009an sortu zen eta duela gutxi hasi zen irakurlegoa linean sortzen. Latimes laua da azken urtean. SFGate-k 2 urte daramatza laua. Washingtonpost.com beherantz egin du behera azken urtean. NYDailyNews.com da ondo hazten ari den bakarra.\nGogoan izan gune garrantzitsuenak ateratzeak ez duela industria osoaren istorioa kontatzen! Hitz egiten ari zaren gune hauetako batzuk irakurtzen ari naiz ... baina egiten ari naiz bertako papera bertan behera utzi eta egunero irakurtzeari utzi diodalako. Orokorrean, lineako egunkarien irakurleek behera egiten jarraitzen dute.